**Zmluva o dielo**

uzavretá podľa § 536 a nasl. zákona č. 513/1991 Zb. Obchodný zákonník v znení neskorších predpisov (ďalej len “**Zmluva**“) medzi:

|  |  |
| --- | --- |
| **1. Objednávateľ** | **eustream, a.s.** |
| Sídlo: | Votrubova 11/A |
|  | 821 09 Bratislava  |
| Zapísaný v: | Obchodnom registri Okresného súdu Bratislava I, Oddiel: Sa, Vložka č.: 3480/B |
| Zastúpený: |  |
| IČO: | 35 910 712  |
| IČ DPH: | SK2021931175 |
| DIČ | 2021931175 |
| Bankové spojenie I.: | VÚB, a.s., Bratislava |
| SWIFT (BIC): | SUBASKBX |
| IBAN: | SK72 0200 0000 0000 0110 1153 |
| Bankové spojenie II.: | Tatra banka, a.s., Bratislava |
| SWIFT (BIC): | TATRSKBX |
| IBAN: | SK78 1100 0000 0029 3570 0511 |
| Kontaktná osoba vo veciach zmluvných: |  |
| Kontaktná osoba vo veciach technických: |  |
| (ďalej len “**Objednávateľ**“) | a |

|  |  |
| --- | --- |
| **2. Zhotoviteľ** |  |
| Sídlo: |  |
|  |  |
| Zapísaný v: |  |
| Zastúpený: |  |
| IČO: |  |
| IČ DPH: |  |
| DIČ: |  |
| Bankové spojenie: |  |
| Číslo účtu: |  |
| SWIFT (BIC): |  |
| IBAN: |  |
| Kontaktná osoba vo veciach zmluvných: |  |
| Kontaktná osoba vo veciach technických: |  |
| (ďalej len “**Zhotoviteľ**“) |  |

 (Objednávateľ a Zhotoviteľ ďalej spolu tiež ako “**zmluvné strany**“ alebo osobitne “**zmluvná strana**“)

**Definície**

Pre účely tejto Zmluvy sa definujú nasledovné pojmy:

**Autorské dielo -** akákoľvek časť Diela, ktorá je chránená autorským právom alebo obdobnými právami duševného vlastníctva;

**Akceptácia Diela** – proces posúdenia zhody všetkých plnení dodaných Zhotoviteľom podľa Zmluvy s požiadavkami vyplývajúcimi z predmetu tejto Zmluvy po prevzatí všetkých častí Diela na základe Preberacieho konania a po ukončení Post-implementačnej podpory;

**Dielo**  – znamená všetky služby, práce a súvisiace plnenia, ktoré je Zhotoviteľ povinný plniť za podmienok tejto Zmluvy v prospech Objednávateľa, vrátane udelenia príslušných licenčných práv na používanie Diela a/alebo Autorského diela a dodania dokumentácie Diela, a to za účelom vytvorenia, dodania a implementácie Nového systému u Objednávateľa, ktorý plne nahradí Existujúci systém Objednávateľa;

**Custom softvér** – softvér (aplikácia, integračné rozhrania) vytvorený, dodaný a/alebo implementovaný Zhotoviteľom v zmysle tejto Zmluvy, ktorého zdrojový kód je Autorským dielom Zhotoviteľa;

**DPH** - Daň z pridanej hodnoty;

**Existujúci systém -** informačný systém pre obchodné riadenie prepravy plynu v súčasnosti využívaný Objednávateľom, ktorý bude nahradený Novým systémom dodaným v zmysle Zmluvy;

**Export dát –** uskutočnenie exportu celého rozsahu dát z Existujúceho systému v súlade s KNR prostredníctvom Procesu exportu dát;

**Import dát** – uskutočnenie importu celého rozsahu dát exportovaných z Existujúceho systému v súlade s KNR do prázdnej databázy Nového systému prostredníctvom Procesu importu dát.. Import dát môže byť rozdelený do viacerých fáz tak, aby sa finálna fáza uskutočnila v čase medzi odstavením Existujúceho systému a zapnutím Nového systému a nepresiahla 3 hod.;

**KNR** - koncepčný návrh riešenia, t.j. dokument, ktorý je Zhotoviteľ na základe vykonanej analýzy povinný dodať Objednávateľovi a ktorý podrobne popisuje vyhotovenie, dodávku a implementáciu Nového systému v rozsahu podľa Prílohy č. 1 Zmluvy a vo forme podľa Prílohy č. 4 Zmluvy;

**Nezávislé posúdenie bezpečnosti Nového systému** – posúdenie stavu bezpečnosti Nového systému, ktorého rozsah a spôsob výkonu je uvedený v Prílohe č. 1 Zmluvy;

**Nový systém –** informačný systém pre obchodné riadenie prepravy plynu „**..........................................................................“**, vytvorený, dodaný a/alebo implementovaný Zhotoviteľom u Objednávateľa v zmysle špecifikácie uvedenej v Prílohe č. 1 tejto Zmluvy, ktorý plne nahradí Existujúci systém a je identifikovateľný svojím názvom, verziou a softvérovým obsahom; Nový systém zahŕňa Custom softvér, Podporný softvér Zhotoviteľa a Podporný softvér Objednávateľa;

**Podporný softvér Zhotoviteľa** - komerčný alebo open source softvér tretích strán iných ako Zhotoviteľa, ktorý je nevyhnutný pre funkčnosť Nového systému a ktorý je dodaný Zhotoviteľom v zmysle tejto Zmluvy; Zoznam Podporného softvéru Zhotoviteľa je uvedený v Prílohe č. 9 Zmluvy;

**Podporný softvér Objednávateľa** - komerčný alebo open source softvér tretích strán iných ako Zhotoviteľa, ktorý je nevyhnutný pre funkčnosť Nového systému a ktorý nie je dodaný v zmysle tejto Zmluvy. Ide najmä o operačné systémy MS Windows (vrátane natívnych služieb, napr. IIS) a Linux (Debian, CentOS), databázový systém MS SQL. Zoznam Podporného softvéru Objednávateľa je uvedený v Prílohe č. 10 Zmluvy;

**Proces importu dát** - súbor nástrojov a úkonov s jasne popísanou postupnosťou nevyhnutných pre správny a opakovateľné vloženie - import požadovaného rozsahu dát v dohodnutej štruktúre a formáte do Nového systému;

**Proces exportu dát** - súbor nástrojov a úkonov s jasne popísanou postupnosťou nevyhnutných pre správne a opakovateľné vybratie - export požadovaného rozsahu dát v dohodnutej štruktúre a formáte z Existujúceho systému;

**Preberacie konanie** - znamená prevzatie dodaného Diela alebo jeho časti zo strany Zhotoviteľa Objednávateľovi na základe písomného preberacieho protokolu podpísaného oprávnenými zástupcami zmluvných strán;

**Produkčná prevádzka** - prevádzka Nového systému v produkčnom prostredí Objednávateľa, po tom čo sa uskutočnil Import dát a Nový systém plne nahradí Existujúci systém;

**Post-implementačná podpora** - je to obdobie zvýšenej podpory Zhotoviteľa na dodaný Nový systém poskytovanej Zhotoviteľom od jeho spustenia do Produkčnej prevádzky;

**Testovacia prevádzka -**  prevádzka Nového systému v testovacom prostredí Objednávateľa, t.j. v prostredí, v ktorom sú v súlade s KNR implementované a funkčné  všetky funkcie a rozhrania Nového systému. Testovacia prevádzka bude prebiehať v troch častiach:

*Funkčné testovanie:* postupné testovanie jednotlivých funkčností (modulov) a rozhraní Nového systému, vrátane testovania čiastkových súborov dát exportovaných z Existujúceho systému, ktorého výsledkom bude dodanie písomnej správy o úspešnom otestovaní všetkých požadovaných funkcionalít Nového systému a vykonanie skúšobného Importu dát s prechodom do Akceptačného testovania Nového systému;

*Akceptačné testovanie:* testovanie všetkých funkčností (modulov) a rozhraní Nového systému ako celku, výsledkom ktorého budú akceptačné testy odsúhlasené Zmluvnými stranami a  nasadenie Nového systému do Produkčnej prevádzky;

*Príprava a nasadenie Nového systému do Produkčnej prevádzky*: retest opravených nedostatkov z Akceptačného testovania a nálezov z Nezávislého posúdenia bezpečnosti Nového systému. V rámci tejto časti sa uskutoční príprava produkčného prostredia, naplánovanie a organizačné zabezpečenie vykonania Importu dát so spustením Nového systému do Produkčnej prevádzky. Výstupom tejto časti bude spustenie Produkčnej prevádzky Nového systému;

**Vyhláška o bezpečnostných opatreniach** - Vyhláška Národného bezpečnostného úradu Slovenskej republiky č. 362/2018 Z.z., ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení, v znení neskorších predpisov;

**Vada** - akákoľvek vada, chyba, nedostatok, porucha alebo akýkoľvek iný problém Diela brániaci jeho riadnemu a/alebo bezchybnému používaniu, a/alebo spôsobujúci jeho čiastočnú alebo úplnú nefunkčnosť, a/alebo spôsobujúci čiastočné a/alebo úplné obmedzenie jeho používania/prevádzky;

**ZoKB** - zákon č. 69/2018 Z.z. o kybernetickej bezpečnosti a o zmene a doplnení niektorých zákonov v znení neskorších predpisov;

# Článok I.

# PREDMET ZMLUVY

1. Zhotoviteľ sa touto Zmluvou zaväzuje zhotoviť, dodať a/alebo implementovať vo vlastnom mene a na vlastnú zodpovednosť v prospech Objednávateľa za podmienok stanovených v tejto Zmluve Dielo.
2. Dielo zahŕňa najmä, ale nie výlučne:
	1. Vypracovanie a dodanie KNR;
	2. Vytvorenie, dodanie a/alebo implementácia Nového systému (ďalej tiež ako „**Implementácia Nového Systému**„) v rozsahu:
		1. Poskytnutie licencií k Novému systému;
		2. Import dát do Nového systému;
		3. Školenie administrátorov a užívateľov Nového systému;
		4. Dodanie dokumentácie k Novému systému;
		5. Funkčné testovanie Nového systému, vrátane i dát presunutých do Nového systému prostredníctvom Procesu importu dát, pre relevantnú funkcionalitu, vrátane skúšobného Importu dát s prechodom do Akceptačného testovania ďalej tiež ako „**Inštalácia Nového systému**“);
		6. Akceptačné testovanie Nového systému ako celku;
		7. Príprava na nasadenie Nového systému do Produkčnej prevádzky;
		8. Import dát a nasadenie Nového systému do Produkčnej prevádzky;
	3. Post-implementačná podpora v rámci Produkčnej prevádzky Nového systému v dĺžke 3 mesiace;
	4. Akceptácia Diela;

Bližšia špecifikácia predmetu Zmluvy je uvedená v článku IV. Zmluvy a v Prílohe č. 1 Zmluvy.

1. Zmluvné strany sa dohodli, že Objednávateľ má právo uplatniť si voči Zhotoviteľovi opciu na vykonanie nasledovných činností za podmienok stanovených v článku V. tejto Zmluvy:
	1. Export dát z Existujúceho systému;
	2. Nezávislé posúdenie bezpečnosti Nového systému;
	3. Dodanie funkcionality Nového systému pre komunikáciu s GSA platformou;
	4. Dodanie funkcionality Nového systému pre fakturácie;
	5. Dodanie funkcionality formátu Edig@s 6.0 Nového systému.
2. Objednávateľ sa zaväzuje riadne vykonané Dielo od Zhotoviteľa prevziať a zaplatiť Zhotoviteľovi za jeho vykonanie cenu podľa článku VI. Zmluvy.

# Článok II.

# MIESTO PLNENIA ZMLUVY

1. Miestom plnenia a odovzdania Diela sú priestory Objednávateľa.

# Článok III.

**TERMÍNY PLNENIA ZMLUVY**

1. Zhotoviteľ je povinný vykonať Dielo v súlade s termínmi uvedenými v tomto článku.

1. Zhotoviteľ sa zaväzuje vykonať a odovzdať Dielo ako celok do 31.8.2022, pričom jednotlivé časti Diela je Zhotoviteľ povinný vykonať v nižšie uvedených dohodnutých termínoch:
	1. Zhotoviteľ sa zaväzuje dodať a odovzdať finálnu verziu KNR Objednávateľovi v zmysle článku I. bod 2.1. Zmluvy do 5 (päť) mesiacov od nadobudnutia účinnosti tejto Zmluvy.
	2. Zhotoviteľ sa zaväzuje dodať Implementáciu Nového systému v zmysle článku I. bod 2.2. najneskôr do 30.04.2022, pričom je Zhotoviteľ povinný dodržať nasledovné termíny:
		1. Testovacia prevádzka - časť Funkčné testovanie Nového systému podľa článku I. bod 2.2.5. bude prebiehať v trvaní minimálne 20 týždňov, najneskôr však do 30.11.2021;
		2. Testovacia prevádzka - časť Akceptačné testovanie Nového systému v zmysle článku I. bod 2.2.6 bude prebiehať v trvaní minimálne 16 týždňov, najneskôr však do 31.3.2022;
		3. Nasadenie Nového systému do Produkčnej prevádzky v zmysle článku I. bod 2.2.9. vrátane realizácie Importu dát, tak aby čas medzi odstávkou Existujúceho systému a spustením Nového systému nepresiahol 3 hodiny. Na nasadenie Nového systému do Produkčnej prevádzky bude Zhotoviteľ vopred písomne vyzvaný Objednávateľom a to najneskôr 3 pracovné dni pred požadovaným termínom a hodinou nasadenia Nového systému do Produkčnej prevádzky.
	3. Post-implementačná podpora Produkčnej prevádzky Nového systému v zmysle článku I. bod 2.3. predstavuje 3 (tri) mesiace od nasadenia Nového systému do Produkčnej prevádzky v zmysle bodu 2.2.3. tohto článku, najneskôr však do 31.7.2022;
2. Zhotoviteľ nebude v omeškaní, ak jeho záväzok na plnenia a/alebo činnosti podľa Zmluvy nemohol byť riadne a včas splnený preto, že Objednávateľ mu z akéhokoľvek dôvodu riadne a včas neposkytol potrebnú súčinnosť.

# Článok IV.

# SPÔSOB REALIZÁCIE DIELA

Dielo sa bude realizovať v nasledovných častiach:

1. **Vypracovanie a dodanie KNR**
	1. Postup pripomienkovania návrhu KNR:
* Na základe vykonanej detailnej analýzy je Zhotoviteľ povinný do 12 (dvanásť) týždňov od nadobudnutia účinnosti tejto Zmluvy predložiť Objednávateľovi na pripomienkovanie návrh KNR vypracovaný v rozsahu podľa Prílohy č. 1 Zmluvy a vo forme podľa Prílohy č. 4 Zmluvy;
* Pripomienkovanie a zapracovanie pripomienok k návrhu KNR môže prebehnúť čiastkovo vo viacerých kolách, pričom finálny návrh KNR musí Zhotoviteľ predložiť Objednávateľovi na odsúhlasenie najneskôr 16 týždňov od nadobudnutia účinnosti tejto Zmluvy;
* Objednávateľ je povinný zaslať Zhotoviteľovi do 10 pracovných dní od doručenia finálneho návrhu KNR Objednávateľovi pripomienky k návrhu KNR;
* Zhotoviteľ je povinný do 10 pracovných dní od doručenia pripomienok Objednávateľa k finálnemu návrhu KNR zapracovať tieto pripomienky a zaslať Objednávateľovi finálny návrh KNR na odsúhlasenie. V prípade, že Zhotoviteľ nesúhlasí s doručenými pripomienkami Objednávateľa, Zhotoviteľ je povinný zvolať bez zbytočného odkladu stretnutie s Objednávateľom za účelom dopracovania KNR.
	1. Po odsúhlasení návrhu KNR oboma zmluvnými stranami (ďalej tiež ako „**schválený KNR**“) sa KNR stáva neoddeliteľnou súčasťou tejto Zmluvy. Ak vzniknú akékoľvek pochybnosti ohľadne súladu medzi Prílohou č. 1 tejto Zmluvy a schváleným KNR, prednosť má znenie schváleného KNR, pokiaľ v ňom nie je explicitne uvedené, že konkrétna požiadavka uvedená v Prílohe č. 1 tejto Zmluvy nebude realizovaná podľa KNR, takáto požiadavka však zostáva pre Zhotoviteľa naďalej záväzná a Zhotoviteľ je povinný ju zrealizovať v zmysle Prílohy č. 1 tejto Zmluvy.
1. **Implementácia Nového systému**

Zhotoviteľ je povinný vykonať Implementáciu Nového systému v nasledovných krokoch:

* 1. Poskytnutie príslušnej licencie/licencií k Novému systému;
	2. Import dát do Nového systému;
	3. Školenie administrátorov a užívateľov Nového systému;

Zhotoviteľ je povinný vykonať v rámci Implementácie Nového systému školenie vybraných užívateľov a administrátorov Nového systému (max. počet osôb Objednávateľa je 20), na mieste, v termíne a spôsobom v zmysle schváleného KNR. Rozsah školenia bude uvedený v schválenom KNR. Potvrdením o vykonaní školenia je prezenčná listina podpísaná účastníkmi školenia. Zhotoviteľ je povinný o absolvovaní školenia vystaviť potvrdenie o absolvovaní školenia pre každého účastníka zvlášť;

Zhotoviteľ je povinný vykonať školenie v zmysle článku I. bod 2.2.3. nasledovne:

1. Školenie administrátorov Nového systému najneskôr do začiatku spustenia Testovacej prevádzky;
2. Školenie užívateľov Nového systému 4 týždne pred začiatkom Akceptačného testovania v rámci Testovacej prevádzky;
	1. Dodanie dokumentácie k Novému systému:

Rozsah a termíny dodania dokumentácie budú uvedené v schválenom KNR. Zhotoviteľ je povinný v rámci Diela dodať najmä nasledujúcu dokumentáciu:

1. príručka administrátora, ktorej súčasťou bude aj inštalačná príručka;
2. užívateľská / školiaca príručka pre všetky role a triedy;
3. prevádzková príručka (návod na zálohovanie a obnovu riešenia zo zálohy);

Zhotoviteľ je povinný dodať dokumentáciu Nového systému podľa článku I. bod 2.2.4. nasledovne:

1. dokumentáciu podľa bodu 2.4. písm. a) tohto článku najneskôr do začiatku spustenia Testovacej prevádzky;
2. dokumentáciu podľa bodu 2.4. písm. b) a c) tohto článku najneskôr 4 týždne pred začiatkom Akceptačného tetovania;
	1. Inštalácia Nového systému:

Zhotoviteľ je povinný oznámiť Objednávateľovi najmenej 5 pracovných dní vopred pripravenosť na inštaláciu Nového systému do testovacieho prostredia Objednávateľa  a spustenie jeho funkčného testovania. Funkčné testovanie prebehne nad postupne implementovanými časťami Nového systému v rámci Testovacej prevádzky v časti Funkčné testovanie. Rozsah a podmienky testovania (testovacie scenáre) budú súčasťou schváleného KNR. Súčasťou testovania  bude aj testovanie Importov dát pre relevantnú funkcionalitu a na konci fázy realizácia testovacieho Importu dát. Výstupom z funkčného testovania bude písomný protokol o vykonaní funkčných testov, ktorý musí obsahovať najmä:

* dátum odovzdania a prevzatia plnenia,
* popis poskytnutia plnenia,
* potvrdenie, že plnenie je v súlade so špecifikáciou a podmienkami dohodnutými v schválenom KNR,
* potvrdenie o vykonaní testov,
* zoznam a výsledky testov,
* zoznam vzájomne odsúhlasených nedostatkov, ktoré nebránia prechodu do ďalšej fázy testovania Nového systému ako celku;
	1. Akceptačné testovanie v rámci Testovacej prevádzky:

Zhotoviteľ je povinný oznámiť Objednávateľovi najmenej 5 pracovných dní vopred pripravenosť na začatie užívateľského akceptačného testovania všetkých častí Nového systému ako celku. Akceptačné testovanie prebehne v rámci Testovacej prevádzky v časti Akceptačné testovanie. Rozsah a podmienky akceptačných testov (testovacie scenáre) budú súčasťou schváleného KNR. Výstupom z Akceptačného testovania bude písomný protokol o vykonaní užívateľských akceptačných  testov, ktorý musí obsahovať najmä:

-      dátum odovzdania a prevzatia plnenia,

-      popis poskytnutia plnenia,

-      potvrdenie, že plnenie je v súlade so špecifikáciou a podmienkami dohodnutými v schválenom KNR,

-      potvrdenie o vykonaní testov,

-      zoznam a výsledky testov,

-      zoznam vzájomne odsúhlasených nedostatkov, ktoré nebránia prechodu do ďalšej fázy prípravy a nasadenie Nového systému a do Produkčnej prevádzky;

Zhotoviteľ je povinný odstrániť vady zistené počas Akceptačného testovania najneskôr do ukončenia Testovacej prevádzky;

* 1. Príprava a nasadenie Nového systému na nasadenie do Produkčnej prevádzky:

Zhotoviteľ je povinný oznámiť Objednávateľovi najmenej 5 pracovných dní vopred pripravenosť na spustenie Importu dát a nasadenie Nového systému do Produkčnej prevádzky;

* 1. Post-implementačná podpora Produkčnej prevádzky Nového systému v dĺžke 3 mesiace:
1. V rámci Post-implementačnej podpory je Zhotoviteľ povinný poskytovať Objednávateľovi podporu pred Akceptáciou diela v rozsahu Nového systému za účelom odstránenia vád Nového systému , ktoré neboli zistené počas Testovacej prevádzky Nového systému v zmysle bodu 2.5. a 2.6. tohto článku;
2. Vady Nového systému, ktoré neboli identifikované počas Testovacej prevádzky Nového systému, ako aj prípadné skryté vady Nového systému, ktoré sa prejavia počas obdobia Post-implementačnej podpory, je Zhotoviteľ povinný na vlastné náklady bezodkladne odstrániť;
	1. Akceptácia Diela:
3. Zhotoviteľ je povinný oznámiť Objednávateľovi pripravenosť Diela na akceptáciu najneskôr 7 dní pred ukončením Post-implementačnej podpory za podmienky odstránenia všetkých nahlásených vád;
4. Akceptácia Diela musí byť písomne potvrdená zástupcami oboch Zmluvných strán vo forme akceptačného protokolu, v zmysle článku XIII. bod 5. Zmluvy.
5. **Činnosti, práce alebo plnenia v zmysle článku I. bod 3 Zmluvy**
	1. Export dát  z Existujúceho systému

Export dát z Existujúceho systému vykoná:

1. Objednávateľ, ktorý zabezpečí Export dát z Existujúceho systému spôsobom, vo formáte a v rozsahu podľa schváleného KNR. Objednávateľ je povinný Zhotoviteľovi sprístupniť dáta Existujúceho systému v termínoch dohodnutých pre Funkčné testovanie v rámci Testovacej prevádzky a v termínoch dohodnutých pre Import dát pred začatím Akceptačného testovania a pri prechode do Produkčnej prevádzky, alebo
2. Zhotoviteľ na základe Výzvy na plnenie Opcie v zmysle článku V. bod 1.1. Zmluvy.
	1. Nezávislé posúdenie bezpečnosti Nového systému

Nezávislé posúdenie bezpečnosti Nového systému vykoná:

1. Objednávateľ počas Testovacej prevádzky - časť Akceptačné testovanie, výsledky ktorého odovzdá Zhotoviteľovi najneskôr 4 týždne pred termínom ukončenia Akceptačného testovania. Zhotoviteľ je povinný odstrániť prípadné nálezy z Nezávislého posúdenia bezpečnosti Nového systému najneskôr do termínu ukončenia Testovacej prevádzky, pokiaľ sa Zmluvné strany v schválenom KNR nedohodnú inak. Zhotoviteľ je povinný poskytnúť súčinnosť a informácie nevyhnutné k zabezpečeniu riadneho výkonu Nezávislého posúdenia bezpečnosti Nového systému Objednávateľom, alebo
2. Zhotoviteľ na základe Výzvy na plnenie Opcie v zmysle článku V. bod 1.2. Zmluvy.

**Článok V.**

**OPCIA**

* + 1. Zmluvné strany sa dohodli, že Objednávateľ má právo uplatniť si voči Zhotoviteľovi opciu na dodanie služby podľa článku I. bod 3. Zmluvy nižšie uvedeným spôsobom:
	1. Export dát z Existujúceho systému
1. Objednávateľ je oprávnený uplatniť právo na opciu na dodanie služby podľa článku I. bod 3.1. Zmluvy na Export dát z Existujúceho systému najneskôr do 12 týždňov od nadobudnutia účinnosti tejto Zmluvy, a to formou písomnej Výzvy o uplatnení si opcie na Export dát;
2. Zhotoviteľ je povinný na základe uplatnenej opcie dodať Objednávateľovi, opakovateľný Export dát v rozsahu, spôsobom, vo forme a v termínoch bližšie špecifikovaných v schválenom KNR;
3. Zmluvné strany sa dohodli na cene za vykonanie služby Exportu dát z Existujúceho systému na základe opcie podľa tohto článku, vo výške ............. EUR bez DPH (slovom: .................... bez DPH). K tejto cene bude uplatnená DPH podľa platných právnych predpisov;
4. Cena za dodanie služby Exportu dát z Existujúceho systému na základe uplatnenej opcie v zmysle tohto článku, bude uhradená na základe faktúry vystavenej Zhotoviteľom a doručenej Objednávateľovi po riadnom vykonaní, odovzdaní a prevzatí služby Objednávateľom. Prílohu faktúry musí tvoriť preberací protokol potvrdzujúci prevzatie služby Objednávateľom v zmysle článku XIII. bod 4 Zmluvy.
	1. Nezávislé posúdenie bezpečnosti Nového systému
5. Objednávateľ je oprávnený uplatniť právo na opciu na dodanie služby podľa článku I. bod 3.2. Uplatnenie tohto práva musí nastať najneskôr do 12 týždňov od nadobudnutia účinnosti tejto Zmluvy, a to formou písomnej Výzvy o uplatnení si opcie na vykonanie Nezávislého posúdenia bezpečnosti Diela;
6. Zhotoviteľ zabezpečí výkon Nezávislého posúdenia bezpečnosti Nového systému počas Testovacej prevádzky - časť Akceptačné testovanie a odovzdá výsledky Objednávateľovi najneskôr 4 týždne pred termínom ukončenia Akceptačného testovania;
7. Výsledná písomná správa z Nezávislého posúdenia bezpečnosti Nového systému podlieha odsúhlaseniu Objednávateľom;
8. Zhotoviteľ je povinný vykonať odstránenie prípadných nálezov z Nezávislého posúdenia bezpečnosti Nového systému najneskôr do termínu ukončenia Testovacej prevádzky, pokiaľ sa zmluvné strany v schválenom KNR nedohodnú inak;
9. Zhotoviteľ je povinný vykonať validáciu odstránených nálezov z Nezávislého posúdenia bezpečnosti Nového systému počas Post-implementačnej podpory;
10. Zmluvné strany sa dohodli na cene za vykonanie Nezávislého posúdenia bezpečnosti Nového systému podľa tohto článku, vo výške ............. EUR bez DPH (slovom: .................... bez DPH). K tejto cene bude uplatnená DPH podľa platných právnych predpisov;
11. Cena za Nezávislé posúdenie bezpečnosti Nového systému na základe uplatnenej opcie v zmysle tohto článku, bude uhradená na základe faktúry vystavenej Zhotoviteľom a doručenej Objednávateľovi po riadnom vykonaní, odovzdaní a prevzatí služby Objednávateľom. Prílohu faktúry musí tvoriť preberací protokol potvrdzujúci prevzatie služby Objednávateľom v zmysle článku XIII. bod 4 Zmluvy.
	1. Dodanie funkcionality pre komunikáciu s GSA platformou
12. Objednávateľ je oprávnený uplatniť právo na opciu na dodanie funkcionality podľa článku I. bod 3.3. Zmluvy najneskôr do 30 dní pred termínom Akceptácie Diela, a to formou písomnej Výzvy o uplatnení si opcie na dodanie funkcionality pre komunikáciu s GSA platformou;
13. Zhotoviteľ je povinný na základe uplatnenej opcie vypracovať a odovzdať detailnú analýzu funkcionality pre komunikáciu s GSA platformou, ktorej výstupom bude detailná funkčná špecifikácia riešenia, ktorá musí byť odsúhlasená Objednávateľom;
14. Zhotoviteľ je povinný na základe odsúhlasenej detailnej analýzy riešenia implementovať požadované funkcionality v termíne, ktorý bude vzájomne dohodnutý a odsúhlasený oboma zmluvnými stranami;
15. Zmluvné strany sa dohodli na cene za dodanie funkcionality pre komunikáciu s GSA platformou podľa tohto článku, vo výške ............. EUR bez DPH (slovom: .................... bez DPH). K tejto cene bude uplatnená DPH podľa platných právnych predpisov;
16. Cena za dodanie funkcionality pre komunikáciou s GSA platformou na základe uplatnenej opcie v zmysle tohto článku, bude uhradená na základe faktúry vystavenej Zhotoviteľom a doručenej Objednávateľovi po riadnom vykonaní, odovzdaní a prevzatí funkcionality Objednávateľom. Prílohu faktúry musí tvoriť preberací protokol potvrdzujúci prevzatie funkcionality Objednávateľom v zmysle článku XIII. bod 4. Zmluvy.
	1. Dodanie funkcionality fakturácie
17. Objednávateľ je oprávnený uplatniť právo na opciu na vývoj a dodanie funkcionality fakturácie podľa článku I. bod 3.4. Zmluvy najneskôr do 30 dní pred termínom Akceptácie Diela, a to formou písomnej Výzvy o uplatnení si opcie na dodanie funkcionality fakturácie;
18. Zhotoviteľ je povinný na základe uplatnenej opcie vypracovať a odovzdať detailnú analýzu funkcionality fakturácie, ktorej výstupom bude detailná funkčná špecifikácia riešenia, ktorá musí byť odsúhlasená Objednávateľom;
19. Zhotoviteľ je povinný na základe odsúhlasenej detailnej analýzy riešenia implementovať požadované funkcionality v termíne, ktorý bude vzájomne dohodnutý a odsúhlasený oboma zmluvnými stranami;
20. Zmluvné strany sa dohodli na cene za dodanie funkcionality fakturácie na základe uplatnenej opcie podľa tohto článku, vo výške ............. EUR bez DPH (slovom: .................... bez DPH). K tejto cene bude uplatnená DPH podľa platných právnych predpisov;
21. Cena za dodanie funkcionality fakturácie na základe uplatnenej opcie v zmysle tohto článku, bude uhradená na základe faktúry vystavenej Zhotoviteľom a doručenej Objednávateľovi po riadnom vykonaní, odovzdaní a prevzatí funkcionality Objednávateľom. Prílohu faktúry musí tvoriť preberací protokol potvrdzujúci prevzatie funkcionality Objednávateľom v zmysle článku XIII. bod 4. Zmluvy.
	1. Dodanie funkcionality podpory formátu Edig@s 6.0
22. Objednávateľ je oprávnený uplatniť právo na opciu na dodanie funkcionality podľa článku I. bod 3.5. Zmluvy najneskôr do 30 dní pred termínom Akceptácie Diela, a to formou písomnej Výzvy o uplatnení si opcie na dodanie funkcionality podpory formátu Edig@s 6.0;
23. Zhotoviteľ je povinný na základe uplatnenej opcie vypracovať a odovzdať detailnú analýzu funkcionality podpory formátu Edig@s 6.0, ktorej výstupom bude detailná funkčnej špecifikácia riešenia, ktorá musí byť odsúhlasená Objednávateľom;
24. Zhotoviteľ je povinný na základe odsúhlasenej detailnej analýzy riešenia implementovať požadované funkcionality v termíne, ktorý bude vzájomne dohodnutý a písomne odsúhlasený oboma zmluvnými stranami;
25. Zmluvné strany sa dohodli na cene za dodanie funkcionality podpory formátu Edig@s 6.0 na základe uplatnenej opcie podľa tohto článku, vo výške ............. EUR bez DPH (slovom: .................... bez DPH). K tejto cene bude uplatnená DPH podľa platných právnych predpisov;
26. Cena za dodanie funkcionality podpory formátu Edig@s 6.0 na základe uplatnenej opcie v zmysle tohto článku, bude uhradená na základe faktúry vystavenej Zhotoviteľom a doručenej Objednávateľovi po riadnom vykonaní, odovzdaní a prevzatí danej funkcionality Objednávateľom. Prílohu faktúry musí tvoriť preberací protokol potvrdzujúci prevzatie funkcionality Objednávateľom v zmysle článku XIII. bod 4.
	1. Spôsob uzatvárania čiastkových zmlúv
		1. Zhotoviteľ je povinný vykonať služby podľa tohto článku len na základe čiastkových zmlúv uzavretých medzi zmluvnými stranami na základe tejto Zmluvy podľa potrieb a požiadaviek Objednávateľa. Čiastková zmluva môže mať formu objednávky vystavenej Objednávateľom a potvrdenej Zhotoviteľom.
		2. Objednávateľ je oprávnený doručiť Zhotoviteľovi návrh na uzavretie čiastkovej zmluvy (ďalej aj ako “**objednávka**“) ktorý musí obsahovať minimálne:
27. číslo objednávky a dátum jej vystavenia,
28. označenie zmluvných strán,
29. označenie tejto Zmluvy,
30. špecifikácia služby, ktorá sa má na jej základe vykonať,
31. špecifikáciu technického zariadenia, na ktorom sa má služba vykonávať,
32. termín a miesto vykonania príslušnej služby,
33. cenu za službu, stanovenú v súlade s Prílohou č. 2 tejto Zmluvy.
34. Objednávka musí byť datovaná a podpísaná Objednávateľom.
	* 1. Zmluvné strany sa dohodli, že objednávka Objednávateľa môže byť vystavená v listinnej alebo v elektronickej forme. Za objednávku vystavenú a doručenú vykonávateľovi v elektronickej forme sa pre účely tejto Zmluvy považuje objednávka Objednávateľa naskenovaná vo formáte PDF (prípadne v inom všeobecne dostupnom grafickom formáte – napr. jpg a pod.) a zaslaná na e-mailovú adresu Zhotoviteľa uvedenú v bode 1.6.7. tohto článku Zmluvy.
		2. Doručenie objednávky zo strany Objednávateľa je návrhom na uzavretie čiastkovej zmluvy v zmysle tejto zmluvy a potvrdenie objednávky zo strany Zhotoviteľa je akceptáciou tohto návrhu. Zhotoviteľ je povinný každú objednávku Objednávateľa, doručenú aspoň 5 dní pred požadovaným termínom plnenia potvrdiť, ak sa zmluvné strany nedohodnú inak. Nepotvrdenie objednávky vyhotovenej a doručenej v súlade s podmienkami stanovenými touto Zmluvou alebo nedoručenie potvrdenej objednávky Objednávateľovi v súlade s podmienkami stanovenými touto Zmluvou sa považuje za podstatné porušenie zmluvných povinností Zhotoviteľa.
		3. Vykonávateľ objednávku doručenú v listinnej podobe na adresu jeho sídla (poštou, kuriérom prípadne osobne) potvrdí svojim podpisom a uvedie dátum a meno oprávnenej osoby. Zhotoviteľ sa zaväzuje potvrdenú objednávku doručiť Objednávateľovi bezodkladne, najneskôr však do troch (3) pracovných dní odo dňa doručenia objednávky Objednávateľa Zhotoviteľovi.
		4. Objednávku Objednávateľa doručenú Zhotoviteľovi v elektronickej forme je Zhotoviteľ povinný potvrdiť rovnakým spôsobom ako je uvedený v bode 1.6.5. tohto článku Zmluvy, pričom potvrdenú objednávku je povinný naskenovať vo formáte PDF (prípadne v inom všeobecne dostupnom grafickom formáte – napr. jpg a pod.) a doručiť Objednávateľovi bezodkladne, najneskôr však do troch (3) pracovných dní odo dňa jej zaslania elektronicky (emailom) na emailovú adresu Objednávateľa uvedenú v bode 1.6.7. tohto článku Zmluvy.
		5. Zmluvné strany si dohodli pre účely doručovania a uzatvárania čiastkových zmlúv podľa ustanovení tohto článku Zmluvy nasledovné oprávnené osoby:

Oprávnená osoba Objednávateľa:

Meno a priezvisko e-mail kontakt

Oprávnená osoba Zhotoviteľa:

Meno a priezvisko e-mail kontakt

* + 1. V prípade zmeny oprávnenej osoby a/alebo adresy určenej pre zasielanie objednávok a/alebo uzatváranie čiastkových zmlúv je zmluvná strana, na strane ktorej k uvedenej zmene došlo, povinná o tejto zmene bezodkladne písomne informovať druhú zmluvnú stranu. V prípade zmeny týchto údajov nie je nutné uzatvárať dodatok k tejto Zmluve a postačuje informácia zaslaná druhej zmluvnej strane podľa predchádzajúcej vety.
		2. Zmluvné strany sa dohodli, že za doručenú písomnosť podľa tohto článku zmluvy sa považuje aj písomnosť doručená poštou, kuriérom, osobne prípadne elektronickou formou (e-mailom).
		3. Čiastková zmluva sa považuje za uzavretú okamihom doručenia akceptovanej objednávky (čiastkovej zmluvy) Objednávateľovi.

**Článok VI.**

**CENA A PLATOBNÉ PODMIENKY**

1. Zmluvné strany sa dohodli na cene Diela vo výške .................. EUR bez DPH, (slovom ...................... eur bez DPH). Podrobná špecifikácia ceny je uvedená v Prílohe č. 2 Zmluvy.
2. Zmluvná cena je stanovená dohodou Zmluvných strán a zahŕňa všetky náklady Zhotoviteľa spojené s plnením jeho záväzkov vyplývajúcich z tejto Zmluvy.
3. K cene podľa tohto článku bude uplatnená DPH v zmysle platných právnych predpisov.

**Článok VII.**

**PLATOBNÉ PODMIENKY**

1. Objednávateľ uhradí cenu Diela uvedenú v článku VI. bod 1. (ďalej len „**Zmluvná cena**“), prevodným príkazom, bez preddavkov, po častiach na základe čiastkových faktúr vystavených Zhotoviteľom na Objednávateľa po riadnom vykonaní a prevzatí jednotlivých častí Diela v zmysle článku XIII. Zmluvy nasledovne:
2. 10% Zmluvnej ceny po prevzatí časti Diela podľa čl. I., bod 2.1. Zmluvy;
3. 40% Zmluvnej ceny po prevzatí časti Diela podľa čl. I., bod 2.2.1. Zmluvy;
4. 30% Zmluvnej ceny po prevzatí časti Diela podľa čl. I., bod 2.2.6. Zmluvy; Zhotoviteľ je povinný osobitne vyčísliť hodnotu školení, ak budú predmetom ktorejkoľvek čiastkovej faktúry vystavenej v zmysle tohto bodu.
5. 10% Zmluvnej ceny po prevzatí časti Diela podľa čl. I., bod 2.2.8. Zmluvy;
6. 10% Zmluvnej ceny po prevzatí časti Diela podľa čl. I., bod 2.3. Zmluvy;
7. Ak súčasťou Diela je aj dodanie softvérových produktov (ďalej aj ako „**SW**“), Zhotoviteľ je povinný uviesť na príslušnej faktúre aj presný názov SW (podľa názvoslovia výrobcu SW), jeho verziu, release, jazykovú mutáciu a počet poskytnutých licencií a jeho cenu, resp. cenu za licencie. Zároveň je Zhotoviteľ povinný poskytnúť Objednávateľovi na jeho žiadosť aj vyjadrenie k dodávanému softvéru pre účely aplikácie prípadnej zrážky dane v zmysle platných predpisov, najmä špecifikáciu dodania štandardných softvérových produktov a dodania softvérových produktov vyvíjaných osobitne pre účely tejto Zmluvy.
8. V prípade, ak súčasťou Diela je aj dodanie IT hardvéru (počítač, notebook, server a pod.), je Zhotoviteľ povinný uviesť na príslušnej faktúre aj názov (model) dodaného hardvéru (ďalej aj ako „**HW**“) a jeho výrobné číslo (Serial Number).
9. V prípade, ak súčasťou HW IT sú predinštalované OEM softvérové produkty (napríklad operačný systém), je Zhotoviteľ povinný uviesť na príslušnej faktúre, že spolu s HW (SN:xxx) sú dodané aj OEM softvérové produkty (ďalej aj ako „**OEM SW**“) a uviesť presný názov OEM SW (podľa názvoslovia výrobcu SW), verziu OEM SW, release OEM SW a jazykovú mutáciu OEM SW. Zhotoviteľ je povinný predložiť najneskôr spolu s príslušnou faktúrou aj prehlásenie o tom, že dodaný SW je OEM verziou.
10. Súčasťou každej faktúry bude:
	* + 1. preberací protokol o odovzdaní a prevzatí jednotlivých častí Diela v zmysle článku XIII. bod 4 Zmluvy, potvrdený oprávnenými osobami Objednávateľa a Zhotoviteľa a s uvedením dátumu prevzatia príslušnej časti Diela podľa bodu 1. písm. a) – e) tohto článku;
			2. akceptačný protokol o odovzdaní a prevzatí Diela ako celku v zmysle článku XIII. bod 5. Zmluvy, potvrdený oprávnenými osobami Objednávateľa a Zhotoviteľa a s uvedením dátumu prevzatia Diela ako celku;
11. V prípade, ak Zhotoviteľ je platiteľom dane z pridanej hodnoty v Slovenskej republike vrátane zahraničnej  osoby, ktorá  má na území Slovenskej republiky prevádzkareň registrovanú pre daň z pridanej hodnoty a  fakturácia za predmet zmluvy je vystavená pod identifikačným  číslom DPH prideleným stálej prevádzkarni v Slovenskej republike, Zhotoviteľ týmto vyhlasuje, že:
	1. ku dňu podpisu tejto Zmluvy neexistujú dôvody, na základe ktorých by Objednávateľ mal alebo mohol byť ručiteľom za daňovú povinnosť Zhotoviteľa vzniknutú z DPH, ktorú Zhotoviteľ Objednávateľovi vyúčtoval alebo vyúčtuje k cene podľa tejto Zmluvy, podľa ustanovení § 69 ods. 14 v nadväznosti na § 69b zákona č. 222/2004 Z.z. o dani z pridanej hodnoty v znení neskorších predpisov (ďalej len „**zákon o DPH**“).
	2. Zhotoviteľ vyhlasuje a zaväzuje sa, že v prípade, ak mu tak ukladá zákon o DPH, podá k DPH riadne daňové priznanie a v prípade vzniku povinnosti zaplatiť DPH túto v dohodnutom termíne splatnosti odvedie miestne príslušnému správcovi dane.
	3. Zhotoviteľ vyhlasuje, že v prípade, ak mu zákon o DPH ukladá zaplatiť DPH, nemá akýkoľvek úmysel nezaplatiť DPH vzťahujúcu sa k predmetu plnenia podľa tejto Zmluvy, alebo úmysel krátiť túto DPH, či prípadne vylákať daňovú výhodu, a nemá úmysel dostať sa do postavenia, kedy túto DPH nebude môcť zaplatiť.
12. Objednávateľ je oprávnený v prípade, že Zhotoviteľ písomne nepotvrdí Objednávateľovi v čase vzniku daňovej povinnosti, že Objednávateľovi nevzniká povinnosť ručenia za DPH v zmysle § 69 ods. 14 zákona o DPH v zmysle vyššie uvedeného ustanovenia, pozdržať úhradu sumy vo výške DPH z každej príslušnej faktúry vystavenej Zhotoviteľom, s čím Zhotoviteľ výslovne súhlasí. Lehota splatnosti všetkých faktúr je 60 dní odo dňa ich doručenia druhej Zmluvnej strane.
13. Faktúry budú vystavené v mene EURO a úhrada záväzkov oboch Zmluvných strán bude vykonaná v mene EURO.
14. Zmluvné strany postupujú pri vysporiadaní svojich daňových povinností podľa platných a účinných právnych predpisov štátu, v ktorom sú rezidentmi a v súlade s medzinárodnými právnymi normami. Možnosť prevziať daňové povinnosti za druhú zmluvnú stranu je vylúčená.
15. Ak Zhotoviteľ nie je rezidentom Slovenskej republiky, je povinný predložiť Objednávateľovi úradne overené potvrdenie daňového (finančného) úradu o daňovom domicile (rezidencii), najneskôr do 10 dní odo dňa uzavretia Zmluvy, ak tak neurobil pri uzavretí Zmluvy. Pokiaľ úhrada v zmysle Zmluvy má byť vykonaná pred uplynutím lehoty 10 dní odo dňa uzatvorenia Zmluvy, potvrdenie je Zhotoviteľ povinný predložiť k uzatvoreniu Zmluvy, najneskôr k dátumu prvej platby.
16. Ak Zhotoviteľ nie je rezidentom Slovenskej republiky, je povinný predložiť čestné prehlásenie v ktorom vyhlási nasledovné skutočnosti:
* či má alebo nemá na území Slovenskej republiky stálu prevádzkareň v zmysle právnych predpisov platných v Slovenskej republike, resp. príslušnej zmluvy o zamedzení dvojitého zdanenia (ďalej len “medzinárodná zmluva“),
* - či činnosti, ktoré sú predmetom Zmluvy, vykonáva prostredníctvom tejto stálej prevádzkarne, resp. ak je predmetom Zmluvy dodanie softvéru alebo licencií, v čestnom prehlásení uvedie kto je skutočným vlastníkom softvéru/licencií,
* - či mu na základe Zmluvy môže vzniknúť na území Slovenskej republiky stála prevádzkareň alebo daňová povinnosť zamestnancov alebo osôb pre neho pracujúcich na území Slovenskej republiky v zmysle právnych predpisov platných v Slovenskej republike a medzinárodnej zmluvy.

Toto čestné prehlásenie je Zhotoviteľ povinný predložiť Objednávateľovi najneskôr pri uzavretí Zmluvy. Ak Zhotoviteľovi vznikne na území Slovenskej republiky stála prevádzkareň po uzavretí Zmluvy, je povinný o tejto skutočnosti bezodkladne písomne informovať Objednávateľa.

1. Ak Zhotoviteľ nie je rezidentom Slovenskej republiky ale bude realizovať predmet Zmluvy prostredníctvom svojej organizačnej zložky umiestnenej na území Slovenskej republiky, je povinný predložiť Objednávateľovi pri uzavretí Zmluvy, najneskôr do 10 dní odo dňa uzavretia Zmluvy, úradne overenú kópiu výpisu z obchodného registra tejto organizačnej zložky, nie staršieho ako 3 mesiace.
2. Ak Zhotoviteľ je rezidentom členského štátu Európskej únie alebo je rezidentom štátu tvoriaceho Európsky hospodársky priestor a má na území Slovenskej republiky organizačnú zložku alebo stálu prevádzkareň, je povinný pri uzavretí Zmluvy alebo najneskôr do 10 dní odo dňa uzavretia Zmluvy predložiť Objednávateľovi prehlásenie, že podlieha zdaneniu na území tohto členského štátu Európskej únie alebo štátu tvoriaceho Európsky hospodársky priestor z príjmov zo zdroja na území, ako aj mimo územia tohto členského štátu Európskej únie alebo štátu tvoriaceho Európsky hospodársky priestor, pričom Zhotoviteľ nie je považovaný na území Slovenskej republiky za daňovníka s neobmedzenou daňovou povinnosťou. Zhotoviteľ je povinný predložiť Objednávateľovi aj potvrdenie/ úradne overené rozhodnutie vydané príslušným správcom dane na území SR o platení preddavkov na daň z príjmov právnických osôb.
3. Ak má Zhotoviteľ, ktorý nie je rezidentom členského štátu Európskej únie alebo rezidentom štátu tvoriaceho Európsky hospodársky priestor, na území Slovenskej republiky organizačnú zložku alebo stálu prevádzkareň a nepredloží rozhodnutie príslušného správcu dane o platení preddavkov na daň z príjmov podľa článku IV. bodu 6. týchto Všeobecných obchodných podmienok, v takom prípade Objednávateľ zrazí z platieb príslušnú sumu na zabezpečenie dane v súlade so zákonom o dani z príjmu platným a účinným v Slovenskej republike, resp. v súlade s medzinárodnou zmluvou, ktorá má prednosť pred týmto zákonom, a to v deň úhrady.
4. V prípade Zhotoviteľa, ktorý nie je rezidentom členského štátu Európskej únie alebo rezidentom štátu tvoriaceho Európsky hospodársky priestor, je Objednávateľ oprávnený zraziť z platieb príslušnú sumu na zabezpečenie dane v súlade so zákonom o dani z príjmov platným a účinným v Slovenskej republike, resp. v súlade s medzinárodnou zmluvou, ktorá má prednosť pred týmto zákonom.
5. Ak Zhotoviteľovi po podpise Zmluvy vznikne na území Slovenskej republiky stála prevádzkareň, pričom o tejto skutočnosti neinformuje Objednávateľa, Zhotoviteľ vyhlasuje a zároveň sa zaväzuje nahradiť Objednávateľovi zabezpečenie dane, pokuty a úroky, ktoré môžu Objednávateľovi vzniknúť v dôsledku nesplnenia oznamovacej povinnosti Objednávateľa podľa platných právnych predpisov v Slovenskej republike, v dôsledku nezrazenia preddavku na zabezpečenie dane, kde takéto nezrazenie vyplynulo z porušenia oznamovacej alebo inej povinnosti Zhotoviteľa voči Objednávateľovi, Objednávateľ môže požadovať vyššie uvedenú náhradu najskôr v deň doručenia platobného výmeru alebo rozhodnutia vydaného príslušným správcom dane adresovaného Objednávateľovi.
6. V prípade, že Zhotoviteľ je na území Slovenskej republiky registrovaným platiteľom DPH, predloží Objednávateľovi aj úradné osvedčenie o registrácii za platiteľa DPH s aktuálnym dátumom vydania. V prípade, že Zhotoviteľ je registrovaným platiteľom DPH v inom členskom štáte Európskej únie a predmet Zmluvy bude vykonávať ako platiteľ DPH registrovaný k DPH v inom členskom štáte Európskej únie (príslušný členský štát Európskej únie mu pridelil IČ DPH), je rovnako povinný predložiť Objednávateľovi úradne overenú kópiu osvedčenia o registrácii za platiteľa DPH v krajine, ktorá ho za platiteľa k DPH zaregistrovala (ktorá mu pridelila IČ DPH, pod ktorým vykonáva predmet Zmluvy).
7. V prípade, že Zhotoviteľ bude realizovať predmet Zmluvy prostredníctvom svojej organizačnej zložky umiestnenej na území Slovenskej republiky alebo stálej prevádzkarne definovanej pre účely DPH v zmysle platných právnych predpisov, pričom táto organizačná zložka alebo stála prevádzkareň je platiteľom DPH v Slovenskej republike, Zhotoviteľ je povinný predložiť Objednávateľovi aj úradne overenú kópiu osvedčenia o registrácii za platiteľa DPH s aktuálnym dátumom overenia a na vyžiadanie Objednávateľa aj potrebné čestné prehlásenia k správnemu uplatneniu odvodu/ uplatneniu práva na odpočítanie DPH.
8. Ak z akéhokoľvek dôvodu správca dane vráti Zhotoviteľovi zrazený a odvedený preddavok na zabezpečenie dane alebo zrážku dane prostredníctvom platiteľa dane, t.j. prostredníctvom Objednávateľa, bude táto suma dane poukázaná na účet Zhotoviteľa vo výške a v mene uvedenej v rozhodnutí príslušného správcu dane, maximálne však do výšky zrazenej dane v cudzej mene.
9. Zmluvné strany sa zaväzujú akceptovať akékoľvek legislatívne zmeny v právnom poriadku Slovenskej republiky, vrátane zmien v daňových zákonoch, ktoré sa dotknú Zmluvy a budú rešpektovať ich aplikáciu počas doby ich platnosti. Zhotoviteľ sa zaväzuje akúkoľvek zmenu vo svojom vzťahu k daňovým povinnostiam voči Slovenskej republike ihneď konzultovať s Objednávateľom a na vyžiadanie predloží Objednávateľovi všetky podklady potrebné pre riadne vysporiadanie svojich daňových povinností. Ak Zhotoviteľ poskytne Objednávateľovi nepravdivé vyhlásenia alebo ho inak uvedie do omylu, zaväzuje sa Zhotoviteľ nahradiť Objednávateľovi zrážku dane, zabezpečenie dane, DPH, pokuty a úroky, ktoré vzniknú Objednávateľovi v dôsledku vyššie uvedeného konania Zhotoviteľa. Objednávateľ môže požadovať vyššie uvedenú náhradu najskôr v deň doručenia platobného výmeru alebo rozhodnutia vydaného príslušným správcom dane adresovaného Objednávateľovi.
10. Zhotoviteľ zodpovedá Objednávateľovi za škodu, ktorá mu vznikne tým, že Zhotoviteľ nesprávne použije režim prenesenia daňovej povinnosti na Objednávateľa namiesto uplatnenia dane na výstupe a naopak. Za takúto škodu bude považovaná okrem iného aj pokuta, úrok z omeškania a dodatočne vyrubená DPH zo strany príslušného správcu dane.
11. V prípade, že Zhotoviteľ je registrovaným platiteľom DPH na území Slovenskej republiky a rozhodne sa pre osobitnú úpravu uplatňovania dane na základe prijatia platby za dodanie tovaru alebo služby (ďalej len “osobitná úprava“), je povinný o tejto skutočnosti písomne informovať Objednávateľa najneskôr do konca kalendárneho mesiaca, v ktorom začal uplatňovať osobitnú úpravu. Rovnako v prípade, ak Zhotoviteľ skončí uplatňovanie osobitnej úpravy, je povinný písomne oznámiť túto skutočnosť Objednávateľovi najneskôr do 5 dní od konca zdaňovacieho obdobia, v ktorom uplatňovanie osobitnej úpravy skončil.
12. V prípade, ak Zhotoviteľ je platiteľom dane z pridanej hodnoty v Slovenskej republike vrátane zahraničnej osoby, ktorá má na území Slovenskej republiky stálu prevádzkareň registrovanú pre daň z pridanej hodnoty a fakturácia za predmet Zmluvy je vystavená pod identifikačným číslom DPH prideleným stálej prevádzkarni v Slovenskej republike, Zhotoviteľ týmto vyhlasuje, že:
13. ku dňu podpisu Zmluvy neexistujú dôvody, na základe ktorých by Objednávateľ mal alebo mohol byť ručiteľom za daňovú povinnosť Zhotoviteľa vzniknutú z DPH, ktorú Zhotoviteľ Objednávateľovi vyúčtoval alebo vyúčtuje k cene podľa Zmluvy, podľa ustanovení § 69 ods. 14 v nadväznosti na § 69b zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“);
14. v prípade, ak mu tak ukladá zákon o DPH, podá k DPH riadne daňové priznanie a v prípade vzniku povinnosti zaplatiť DPH túto v dohodnutom termíne splatnosti odvedie miestne príslušnému správcovi dane;
15. v prípade, ak mu zákon o DPH ukladá zaplatiť DPH, nemá akýkoľvek úmysel nezaplatiť DPH vzťahujúcu sa k predmetu plnenia podľa Zmluvy, alebo úmysel krátiť túto DPH, či prípadne vylákať daňovú výhodu, a nemá úmysel dostať sa do postavenia, kedy túto DPH nebude môcť zaplatiť.
16. Objednávateľ je oprávnený v prípade, že Zhotoviteľ písomne nepotvrdí Objednávateľovi v čase vzniku daňovej povinnosti, že Objednávateľovi nevzniká povinnosť ručenia za DPH v zmysle § 69 ods. 14 zákona o DPH v zmysle vyššie uvedeného ustanovenia pozdržať úhradu sumy vo výške DPH z každej príslušnej faktúry vystavenej Zhotoviteľom, s čím Zhotoviteľ výslovne súhlasí.
17. Pre účely tejto Zmluvy sa bude považovať za dátum splnenia finančného záväzku dátum, keď bude dlžná suma odpísaná z účtu dlžníka. Pokiaľ posledný deň lehoty splatnosti pripadne podľa slovenského kalendára na deň pracovného voľna, pokoja alebo sviatok, ako deň splnenia peňažného záväzku bude Zmluvnou stranou za rovnako dohodnutých cenových a platobných podmienok akceptovaný nasledujúci prvý pracovný deň.
18. Faktúry musia obsahovať všetky náležitosti v zmysle platných právnych predpisov a súčasne nasledovné:
* označenie, že ide o faktúru;
* poradové číslo faktúry;
* názov Zhotoviteľa, adresu jeho sídla, miesta podnikania alebo prevádzkarne, alebo adresu miesta, kde sa Zhotoviteľ obvykle zdržiava;
* názov Objednávateľa, adresu jeho sídla, miesta podnikania, prevádzkarne
* IČO, DIČ, identifikačné číslo pre daň (IČ DPH) oboch Zmluvných strán;
* miesto registrácie Zhotoviteľa a číslo dokumentu, podľa ktorého k registrácii došlo;
* číslo objednávky Objednávateľa a/alebo Zmluvy s uvedením ich označenia a dátumu vyhotovenia objednávky alebo uzavretia Zmluvy;
* dátum vyhotovenia faktúry;
* dátum, keď bola služba dodaná, alebo dátum, keď bola platba prijatá (ak bola platba prijatá predtým, ako je poskytovanie služby skončené), ak tento dátum možno určiť a ak sa odlišuje od dátumu vyhotovenia faktúry;
* v prípade, že ide o trojstranný obchod, treba na takúto skutočnosť uviesť odkaz vo faktúre;
* rozsah a druh dodanej služby;
* termín splatnosti faktúry;
* variabilný symbol;
* konštantný symbol;
* bankové spojenie Zhotoviteľa vo forme IBAN a BIC (resp. v inej forme, ak sa v krajine banky príjemcu nepoužíva IBAN);
* spôsob platby: príkaz na úhradu;
* sadzba DPH alebo údaj o oslobodení od DPH, pri oslobodení od DPH sa uvedie odkaz na ustanovenie príslušného zákona alebo smernice Rady 2006/112/ES z 28 novembra 2006 o spoločnom systéme dane z pridanej hodnoty v platnom znení alebo slovná informácia "dodanie je oslobodené od dane";
* výška DPH spolu v eurách, ktorá sa má zaplatiť;
* základ DPH pre každú sadzbu dane, jednotková cena bez DPH a zľavy a rabaty, ak nie sú obsiahnuté v jednotkovej cene;
* odpočet uhradených záloh;
* suma k úhrade;
* miesto výkonu prác;
* meno, podpis a telefonické spojenie zodpovedného zamestnanca vystavovateľa faktúry;
* odtlačok pečiatky vystavovateľa faktúry;
* slovná informácia "vyhotovenie faktúry Zhotoviteľom", ak Zhotoviteľ, ktorý je príjemcom služby, vyhotovuje faktúru podľa platných právnych predpisov;
* slovná informácia "prenesenie daňovej povinnosti", ak osobou povinnou platiť DPH je Objednávateľ;
* údaje o dodanom novom dopravnom prostriedku podľa platných právnych predpisov;
* slovná informácia "úprava zdaňovania prirážky - použitý tovar" a to v závislosti od tovaru, pri ktorom sa uplatní osobitná úprava podľa platných právnych predpisov.

# Článok VIII.

# PRÁVA A POVINNOSTI ZMLUVNÝCH STRÁN

* 1. **Práva a povinnosti Objednávateľa**
	2. Objednávateľ sa zaväzuje poskytnúť Zhotoviteľovi spolupôsobenie, riadnu a včasnú súčinnosť potrebnú pre riadne vykonanie Diela. Pri neposkytnutí súčinnosti Objednávateľom riadne a včas, predlžuje sa termín ukončenia a odovzdania Diela o nevyhnutne potrebný čas;
	3. Objednávateľ, je povinný umožniť Zhotoviteľovi prístup do miesta vykonania Diela. Zhotoviteľ sa zaväzuje, že pri vykonávaní Diela nebude zasahovať do prevádzkovej činnosti Objednávateľa;
	4. Objednávateľ (alebo ním poverená osoba) je oprávnený zúčastňovať sa pri činnostiach súvisiacich s poskytovaním služieb, najmä pri vývoji, programovaní, príprave na odovzdanie a testovaní v priestoroch Zhotoviteľa. Termín prítomnosti Objednávateľa pri uvedených činnostiach bude vopred dohodnutý medzi zmluvnými stranami.
	5. **Práva a povinnosti Zhotoviteľa**
	6. Zhotoviteľ je povinný vykonať Dielo na svoje náklady a na svoje nebezpečenstvo;
	7. Zhotoviteľ je povinný vykonať Dielo s vynaložením odbornej starostlivosti, tak aby bol splnený účel Zmluvy;
	8. Zhotoviteľ je oprávnený poveriť vykonaním časti Diela jedného alebo viacerých subdodávateľov. V takomto prípade je Zhotoviteľ povinný zabezpečiť písomný súhlas Objednávateľa podľa článku X. Zmluvy.
	9. Zhotoviteľ je zároveň povinný pri plnení Zmluvy dodržiavať:
1. všeobecné záväzné právne predpisy Slovenskej republiky;
2. príslušné technické predpisy a/alebo technické normy a/alebo iné relevantné technické pravidlá;
3. interné normy, predpisy, smernice a príkazy, vydané Objednávateľom, ktoré upravujú činnosti tvoriace predmet zmluvy, za podmienky, že bol s nimi Zhotoviteľ oboznámený.
	1. Zhotoviteľ je povinný dodržiavať a zohľadňovať predpisy uvedené v bode 2.4. tohto článku, vždy v ich aktuálnom znení. V prípade predpisov uvedených v bode 2.4. písm. c) Objednávateľ informuje Zhotoviteľa o zmenách týchto predpisov.
	2. Zhotoviteľ sa zaväzuje v priebehu plnenia predmetu Zmluvy umožniť Objednávateľovi kontrolu plnenia jednotlivých častí Diela alebo realizačných výstupov.
	3. Zhotoviteľ je povinný včas a bez zbytočného odkladu informovať Objednávateľa o všetkých dôležitých skutočnostiach, súvisiacich s plnením predmetu Zmluvy, ktoré môžu ohroziť alebo obmedziť plnenie predmetu Zmluvy zo strany Zhotoviteľa, prípadne spôsobiť omeškanie plnenia predmetu Zmluvy Zhotoviteľom.
	4. Zhotoviteľ je povinný:
4. dodať Objednávateľovi presný zoznam dodaného HW a SW, ktorý bude predmetom dodávky Diela najneskôr v deň odovzdania Diela;
5. oznámiť Objednávateľovi minimálne 10 pracovných dní pred ukončením funkčných testov Diela, termín kedy Objednávateľ môže pristúpiť k skenovaniu HW;
6. ak skenovanie dodaného HW identifikuje SW, ktorý nie je súčasťou zoznamu HW a SW v zmysle písm. a) tohto bodu, predmetný SW do zoznamu bezodkladne doplniť;
7. predložiť zoznam SW a HW s uvedením údajov podľa článku VII. bod 2, 3, 4 ako súčasť preberacieho protokolu príslušnej časti Diela a čiastkovej faktúry;
8. v prípade, ak je súčasťou dodávky Diela SW produkt, držiteľom autorských práv ku ktorému je Zhotoviteľ alebo subdodávateľ, Zhotoviteľ je povinný dodať licenčnú zmluvu, v ktorej sú jednoznačne a jasne popísané licenčné podmienky používania SW produktu a stanovený licenčný model (per device, per user, per server, per procesor, per core, ...);
9. v prípade, ak je súčasťou dodávky SW produkt 3. strany, ( napr. SW produkty Microsoft, Oracle, Adobe ...) Zhotoviteľ je povinný dodať licenčné podmienky používania SW produktu a stanovený licenčný model (per device, per user, per server, per processor, per core, ...).
	1. Zhotoviteľ má právo:
10. otestovať predmetný skenovací SW objednávateľa pred realizáciou skenovania, prostredníctvom skúšobných verzií, ktoré sú na webovej stránke výrobcu skenovacieho SW Audit Pro;
11. zúčastniť sa procesu skenovania dodaného HW.
	1. Zhotoviteľ je povinný vykonať všetky Testy Nového systému na základe Prílohy č. 1 Zmluvy a schváleného KNR.
	2. Zmluvné strany sa dohodli, že ak jedna zo Zmluvných strán bude mať vedomosť o akejkoľvek skutočnosti alebo okolnosti, ktorá by mohla mať priamo alebo nepriamo vplyv na plnenie predmetu Zmluvy, je táto Zmluvná strana povinná bez zbytočného odkladu o tejto skutočnosti alebo okolnosti informovať druhú Zmluvnú stranu.
	3. Zmluvné strany sa dohodli, že zneškodnenie odpadov vznikajúcich pri plnení tejto Zmluvy je povinný zabezpečiť Objednávateľ.

# Článok IX.

**PROJEKTOVÉ RIADENIE**

1. Realizácia Diela bude organizovaná v projektovom režime.
2. Zmluvné strany sa dohodli, že do 3 dní od nadobudnutia účinnosti tejto Zmluvy vymenuje každá Zmluvná strana vedúceho projektu za príslušnú zmluvnú stranu, ktorý bude oprávnený písomne ustanoviť za seba zástupcu s rovnakými alebo menšími oprávneniami. Také splnomocnenie je voči druhej Zmluvnej strane účinné jeho doručením druhej zmluvnej strane.
3. Vedúci projektu Objednávateľa bude oprávnený najmä:
	1. zabezpečovať súčinnosť Objednávateľa a tretích strán pri plnení Zmluvy;
	2. koordinovať činnosť projektového tímu Objednávateľa;
	3. podpisovať protokoly a zápisnice vo vzťahu k odovzdaniu a prevzatiu Diela a/alebo jeho častí;
	4. vykonávať ďalšie úlohy určené mu Zmluvou vrátane jej príloh.
4. Vedúci projektu Zhotoviteľa bude oprávnený najmä:
	1. koordinovať činnosť projektového tímu Zhotoviteľa;
	2. podpisovať protokoly a zápisnice vo vzťahu k odovzdaniu a prevzatiu Diela a/alebo jeho častí;
	3. vykonávať ďalšie úlohy určené mu Zmluvou vrátane jej príloh.
5. Obe zmluvné strany sú povinné zabezpečiť primeranú účasť pracovníkov v prípade potreby stretnutia sa vo veciach súvisiacich s plnením predmetu Zmluvy.
6. Zhotoviteľ podáva Objednávateľovi písomné správy o priebehu a postupe prác a dodávok, a to najmenej raz za týždeň. V správach uvedie riziká postupu prác a dodávok a v prípade, ak identifikuje riziko, navrhne efektívne nápravné opatrenie pre jeho elimináciu. Zhotoviteľ bude správy archivovať a umiestňovať na Objednávateľom určenom mieste, kde budú kedykoľvek k nahliadnutiu pre potreby Objednávateľa.
7. V prípade, ak dôjde k akýmkoľvek odchýlkam od dohodnutého harmonogramu plnenia Zmluvy, Zhotoviteľ tieto kvantifikuje, písomne vysvetlí, uvedie opatrenia potrebné na ich elimináciu a posúdi možné dôsledky a následne takúto informáciu bez zbytočného odkladu predloží Objednávateľovi.
8. Vedúci projektu si dohodnú spôsob komunikácie a súčinnosti v projekte.
9. Komunikačným jazykom na spoločných poradách a stretnutiach bude slovenský jazyk alebo český jazyk a zápis bude vyhotovený a doručený v slovenskom jazyku alebo v českom jazyku.
10. Členovia projektového tímu Zhotoviteľa musia plynule komunikovať v slovenskom jazyku alebo v českom jazyku slovom aj písmom. V prípade, že členovia projektového tímu, uvedené nespĺňajú, Zhotoviteľ zabezpečí tlmočníka z/do slovenského alebo českého jazyka počas celej doby realizácie Diela.

# Článok X.

# SUBDODÁVATEĽ

1. Zhotoviteľ môže vykonať niektoré činnosti a/alebo dodať niektoré dodávky podľa Zmluvy aj prostredníctvom subdodávateľa, avšak len s predchádzajúcim písomným súhlasom Objednávateľa. Zmluvné strany však vylučujú možnosť, aby Zhotoviteľ vykonal celé Dielo prostredníctvom jedného alebo viacerých subdodávateľov.
2. Zhotoviteľ je pri plnení tejto Zmluvy oprávnený využiť bez predchádzajúceho súhlasu Objednávateľa len subdodávateľov, ktorí sú uvedení v Prílohe č. 3 Zmluvy, a to len na dodanie alebo poskytnutie tam uvedených príslušných plnení. Zhotoviteľ preukázal spôsobilosť týchto subdodávateľov na poskytovanie príslušných plnení pred uzavretím Zmluvy, v rámci postupu zadávania zákazky, na základe ktorého bola uzavretá táto Zmluva.
3. Ak má Zhotoviteľ v úmysle dodať alebo poskytnúť akékoľvek plnenie podľa tejto Zmluvy prostredníctvom subdodávateľa, ktorý:
4. nie je uvedený v Prílohe č. 3 k Zmluve, alebo
5. je uvedený v Prílohe č. 3 k Zmluve, ale Zhotoviteľ ho má v úmysle využiť na poskytnutie iných plnení, ako sú uvedené v Prílohe č. 3 k Zmluve,

je Zhotoviteľ povinný požiadať Objednávateľa o súhlas s využitím takéhoto subdodávateľa dostatočne vopred, najneskôr však 30 dní pred začiatkom poskytovania príslušného plnenia. Objednávateľ má právo žiadosť Zhotoviteľa podľa tohto bodu odmietnuť a neodsúhlasiť navrhnutého subdodávateľa.

1. Na žiadosť Objednávateľa je Zhotoviteľ povinný bezodkladne, najneskôr však do 5 pracovných dní od prijatia príslušnej písomnej požiadavky Objednávateľa, preukázať spôsobilosť subdodávateľa na vykonávanie príslušných činností v rovnakom rozsahu a rovnakým spôsobom, akým Objednávateľ vyžadoval preukázanie spôsobilosti subdodávateľov v rámci postupu zadávania zákazky, na základe ktorého bola uzavretá táto Zmluva.
2. Zhotoviteľ zodpovedá Objednávateľovi za plnenia dodané alebo poskytnuté subdodávateľmi akékoľvek relevantné povinnosti týkajúce sa Zhotoviteľa podľa tejto Zmluvy sa rovnako týkajú aj príslušného subdodávateľa. Právo Objednávateľa na odsúhlasenie subdodávateľa nezbavuje Zhotoviteľa zodpovednosti za kvalitu Diela, ako aj za škody spôsobené Objednávateľovi.
3. Pri vykonávaní prác a/alebo realizácii dodávok subdodávateľom v mene Zhotoviteľa má Objednávateľ voči subdodávateľovi rovnaké príkazové a kontrolné oprávnenia, aké má z tejto Zmluvy voči Zhotoviteľovi. Zhotoviteľ je vo svojej Zmluve so subdodávateľom povinný výslovne zaviazať subdodávateľa a zamestnancov subdodávateľa rešpektovať príkazové a kontrolné oprávnenia Objednávateľa. Objednávateľ je povinný o uplatnení týchto práv bez zbytočného odkladu upovedomiť Zhotoviteľa.

**Článok XI.**

**VŠEOBECNÉ USTANOVENIA**

1. **Postup riešenia otvorených otázok**

## Riešenie akýchkoľvek otázok alebo problémov súvisiacich s vykonaním Diela je príslušná zmluvná strana povinná najprv oznámiť vedúcemu projektu vo forme písomnej správy.

## Každé rozhodnutie prijaté v súvislosti s riešením otvorených otázok alebo problémov podľa tohto článku bude zdokumentované vo forme písomného protokolu podpísaného zástupcami oboch zmluvných strán.

1. **Vlastnícke právo a nebezpečenstvo škody na Diele**

Vlastnícke právo a nebezpečenstvo škody na Diele prechádza na Objednávateľa prevzatím príslušných častí Diela na základe Preberacieho konania a uhradením ceny za Dielo v zmysle čl. VI. tejto Zmluvy. Vlastnícke právo a nebezpečenstvo škody na Novom systéme prechádza na Objednávateľa až Akceptáciou Diela ako celku na základe akceptačného protokolu v zmysle čl. XIII. bod 5 Zmluvy.

1. **Ochrana dôverných informácií a osobných údajov**

# Zmluvné strany sú si vedomé toho, že v rámci plnenia tejto Zmluvy môžu oni alebo ich zamestnanci či zmluvní partneri, získať vedomou činnosťou druhej Zmluvnej strany alebo jej opomenutím prístup k dôverným informáciám tejto druhej Zmluvnej strany.

# Za účelom ochrany dôverných informácií, ktoré budú medzi Zmluvnými stranami v rámci plnenia predmetu tejto Zmluvy poskytnuté a/alebo sprístupnené, Zmluvné strany sa zaväzujú uzavrieť Dohodu o zachovaní mlčanlivosti, a to podľa vzoru uvedeného v Prílohe č. 7 tejto Zmluvy.

# V prípade, že Zhotoviteľ poskytuje Objednávateľovi osobné  údaje dotknutých osôb (tak ako ich definujú platné právne predpisy o ochrane osobných údajov), Zhotoviteľ vyhlasuje, že disponuje primeraným právnym základom na toto poskytnutie osobných údajov, pričom príslušné dotknuté osoby vopred informoval o poskytnutí ich osobných údajov Objednávateľovi, ako aj o tom, že informácie o spracúvaní osobných údajov v informačných systémoch Objednávateľa sú zverejnené na webovom sídle Objednávateľa (http://www.eustream.sk). Zhotoviteľ sa zaväzuje kedykoľvek na žiadosť Objednávateľa existenciu primeraného právneho základu preukázať.

1. **Licenčné ustanovenia**
	1. Zmluvné strany sa dohodli, že v prípade ak Zhotoviteľ v rámci plnenia predmetu tejto Zmluvy a/alebo čiastkovej zmluvy uzavretej na základe tejto Zmluvy vytvorí a dodá a/alebo implementuje Objednávateľovi Autorské dielo (ako je definované v tejto Zmluve), Zhotoviteľ touto Zmluvou Objednávateľovi udeľuje právo používať Autorské dielo v rozsahu v súlade s účelom vyplývajúcim z tejto Zmluvy (ďalej len „Licencia“). Objednávateľ poskytuje Zhotoviteľovi Licenciu ako nevýhradnú, časovo neobmedzenú a bez územného obmedzenia. Pre vylúčenie pochybností, Licencia udelená Zhotoviteľom na základe tejto Zmluvy Objednávateľovi sa vzťahuje aj na Nový systém v rozsahu Custom softvéru ktorý bol vytvorený, dodaný a/alebo implementovaný Zhotoviteľom v rámci plnenia  tejto Zmluvy. Zhotoviteľ súčasne udeľuje Objednávateľovi aj právo na poskytovanie Licencie na používanie Nového systému v rozsahu Custom softvéru tretím osobám.
	2. Zmluvné strany sa zároveň dohodli, že Objednávateľ má právo Autorské dielo, ako aj technické riešenia v ňom zachytené alebo zobrazené, meniť, upravovať, modifikovať alebo rozširovať ich funkcionalitu , bez zásahu do zdrojových kódov k Novému systému v rozsahu Custom softvéru vlastnými zamestnancami alebo tým poveriť tretiu osobu, má právo na vyhotovenie rozmnoženín Autorského diela pre účely vlastného použitia u Objednávateľa alebo archivácie a na spracovanie Autorského diela jeho spojením s iným dielom, ako aj zaradenie Autorského diela do súborného diela.
	3. Zmluvné strany sa súčasne dohodli, že Zhotoviteľ sa zaväzuje v rámci dodávky a/alebo Inštaláciu Nového systému u Objednávateľa poskytnúť Objednávateľovi aj všetky zdrojové kódy k Novému systému v rozsahu Custom softvéru (ďalej len „**zdrojové kódy Custom softvéru**“), a to v editovateľnej textovej forme tak, aby bolo možné vykonávať zmeny, úpravy, modifikácie alebo rozšírenia funkcionality Nového systému.
	4. V prípade, že v rámci dodávky a implementácie Diela podľa tejto Zmluvy Zhotoviteľ dodá a/alebo implementuje počítačový program, databázu alebo akékoľvek iné Autorské dielo, vo vzťahu ku ktorému Zhotoviteľ nie je držiteľom alebo poskytovateľom práv na jeho používanie, je Zhotoviteľ povinný zabezpečiť práva na jeho používanie (u príslušného držiteľa alebo poskytovateľa týchto práv) pre Objednávateľa v rozsahu podľa bodu 4.1. tohto článku Zmluvy. Splnenie tejto povinnosti je Zhotoviteľ povinný Objednávateľovi riadne preukázať pred odovzdaním Diela. Nesplnenie tejto povinnosti sa považuje za podstatné porušenie tejto Zmluvy a môže byť dôvodom na neprevzatie Diela Objednávateľom z dôvodu neúplnosti.
	5. Zhotoviteľ prehlasuje, že plnením predmetu tejto Zmluvy neporušuje autorské práva, resp. iné práva duševného vlastníctva tretích osôb a je oprávnený s prípadnými autorskými právami, resp. s iným právami duševného vlastníctva, nakladať v rozsahu uvedenom v tejto Zmluve.
	6. Odmena za poskytnutie oprávnení podľa predchádzajúcich bodov je zahrnutá v cene za Dielo v zmysle tejto Zmluvy.
	7. Zhotoviteľ vyhlasuje, že má práva k Novému systému, ktoré nie sú zaťažené takými právami tretích osôb, ktoré by znemožňovali riadny výkon Licencie, inak zodpovedá za škodu tým spôsobenú. Zhotoviteľ sa súčasne zaväzuje na vlastné náklady vykonať všetky účinné opatrenia na ochranu svojich práv duševného vlastníctva, ako aj ochranu práv vyplývajúcich Objednávateľovi z poskytnutej Licencie, k čomu sa Objednávateľ zaväzuje poskytnúť Zhotoviteľ potrebnú súčinnosť.
	8. Zhotoviteľ vyhlasuje, že v zmysle platného znenia Zákona o dani z príjmov č. 595/2003 Z. z. je konečným príjemcom príjmov za odplaty za poskytnutie práva na použitie alebo za použitie predmetu priemyselného vlastníctva a počítačových programov (softvér), t.j. osoba, ktorej plynie príjem v jej vlastný prospech a má právo využívať tento príjem neobmedzene bez zmluvnej alebo inej právnej povinnosti previesť takýto druh príjmu na inú osobu. Zhotoviteľ zároveň vyhlasuje, že sa nepovažuje za osobu, ktorá koná ako sprostredkovateľ za inú osobu.
	9. Objednávateľ je oprávnený používať Nový systém len pre účely a v súlade s podmienkami uvedenými v tejto Zmluve.
2. **Zdrojové kódy**
	1. Zmluvné strany sa ďalej dohodli, že do 12 mesiacov od nadobudnutia účinnosti tejto Zmluvy uzavrú samostatnú zmluvu, ktorej predmetom bude úschova zdrojového kódu ku Custom softvéru u Objednávateľa a podmienky pre vydanie zdrojového kódu Objednávateľovi (ďalej v tomto článku ako „Zmluva o ZK“).
	2. Účelom tejto Zmluvy o ZK bude zabezpečenie ochrany investície Objednávateľa tak, aby v prípade nižšie definovaných skutočností (bod 5.4.) na strane Zhotoviteľa, boli zdrojové kódy vydané Objednávateľovi a nebolo tak ohrozené používanie, údržba a vývoj Custom softvéru a/alebo Nového systému.
	3. Zmluva o ZK bude obsahovať minimálne: podmienky a spôsob odovzdania a prevzatia zdrojového kódu ku Custom softvéru do úschovy, podmienky úschovy zdrojového kódu u Objednávateľa, ako aj spôsob aktualizácie zdrojového kódu Zhotoviteľom.
	4. Zmluvné strany sa zároveň dohodli, že Zmluva o ZK bude definovať podmienky pre vydanie zdrojového kódu Objednávateľovi a nadobudnutie zdrojového kódu Objednávateľom minimálne v nasledovnom rozsahu:

Objednávateľ je oprávnený nadobudnúť zdrojové kódy ku Custom softvéru:

1. ak Zhotoviteľ ukončí vývoj ku Custom softvéru/Nového systému Zhotoviteľ je povinný písomne oznámiť plánované ukončenie vývoja SW aplikácie Objednávateľovi najneskôr 6 mesiacov vopred.
2. ak Zhotoviteľ ukončí poskytovanie údržby ku Custom softvéru/Nového systému Zhotoviteľ je povinný písomne oznámiť plánované ukončenie takejto údržby SW aplikácie Objednávateľovi najneskôr 6 mesiacov vopred.
3. dňom zverejnenia uznesenia súdu o začatí konkurzného konania voči Zhotoviteľovi v Obchodnom vestníku.
4. dňom zverejnenia uznesenia súdu o začatí reštrukturalizačného konania voči  Zhotoviteľovi v Obchodnom vestníku;
5. dňom predchádzajúcemu dňu vydania rozhodnutia súdu o zrušení Zhotoviteľa s likvidáciou alebo bez likvidácie podľa § 68 zák. č. 513/1991 Zb. Obchodný zákonník;
6. dňom rozhodnutia valného zhromaždenia o zrušení Zhotoviteľa s likvidáciou;
7. dňom začatia konania o neplatnosti Zhotoviteľa podľa § 68a zák. č. 513/1991 Zb. Obchodný zákonník;
	1. Zmluvné strany sa dohodli, že súčasť zmluvy bude zároveň tvoriť aj záväzok Zhotoviteľa udeliť Objednávateľovi licenciu na používanie zdrojového kódu ku Custom softvéru minimálne v rozsahu potrebnom na používanie, údržbu, vývoj ku Custom softvéru/Nového systému ako aj úpravu zdrojových kódov ku Custom softvéru, ktorá nadobudne účinnosť dňom keď nastane niektorá zo skutočností špecifikovaných v bode 5.4. tohto článku.

**Článok XII.**

**POSTUP PRI OMEŠKANÍ**

Ak dôjde k omeškaniu s realizáciou Diela, bez ohľadu na to, kto je zodpovedný za omeškanie, je Zhotoviteľ povinný bez zbytočného odkladu písomne informovať Objednávateľa o okolnostiach a predpokladanej dĺžke omeškania. To isté platí aj v prípade, ak Zhotoviteľ môže pri jeho najlepšom úsilí predvídať, že bude v omeškaní s realizáciou Diela.

Zhotoviteľ je zároveň povinný informovať Objednávateľa o predpokladaných dôsledkoch omeškania vo vzťahu k plneniu ostatných zmluvných povinností.

V prípade, že dôjde k omeškaniu z dôvodov na strane Zhotoviteľa, má Objednávateľ nárok na náhradu škody a nárok na zmluvnú pokutu v rozsahu stanovenom Zmluvou. Pre vylúčenie pochybností, uvedené nároky zostávajú zachované aj v tom prípade, ak Objednávateľ dodatočne odsúhlasí posun termínu plnenia.

**Článok XIII.**

**ODOVZDANIE A PREVZATIE DIELA**

1. Všetky práce a/alebo dodávky realizované Zhotoviteľom na základe tejto Zmluvy podliehajú písomnému prevzatiu Objednávateľom. Akékoľvek neformálne prevzatie, či už konkludentné prevzatie alebo prípadné uvedenie do prevádzky, je vylúčené a nebude považované za riadne prevzatie Diela na účely tejto Zmluvy.
2. Zmluvné strany sa dohodli, že Dielo Objednávateľ prevezme postupne, po častiach a Zhotoviteľ je povinný preukázať plnú funkčnosť príslušnej časti Diela ako aj celého Diela.
3. Za riadne vykonané Dielo (alebo jeho časť) sa považuje Dielo (alebo jeho časť) vykonané bez akýchkoľvek vád, nedostatkov a nedorobkov, plne funkčné a zodpovedajúce účelu Zmluvy, na ktorom budú vykonané všetky testy definované touto Zmluvou a v schválenom KNR, preukazujúce kvalitu, funkčnosť a spoľahlivosť Diela (alebo jeho časti), ako aj dodržanie parametrov dohodnutých v tejto Zmluve a v schválenom KNR.
4. Prevzatie Diela po častiach musí byť písomne potvrdené zástupcami oboch Zmluvných strán vo forme preberacieho protokolu, ktorý obsahuje najmä:
* obchodné mená oboch zmluvných strán;
* mená zástupcov oboch zmluvných strán, ktorí sa zúčastňujú preberacieho konania;
* miesto, dátum a čas prevzatia Diela resp. jeho časti;
* rozsah prevzatých služieb, činností alebo prác na vykonanie Diela resp. jeho časti;
1. Akceptácia Diela ako celku musí byť písomne potvrdené zástupcami oboch zmluvných strán vo forme akceptačného protokolu, ktorý obsahuje najmä:
* obchodné mená oboch Zmluvných strán;
* mená zástupcov oboch Zmluvných strán, ktorí sa zúčastňujú Akceptácie Diela ;
* miesto, dátum a čas Akceptácie Diela;
* potvrdenie o vykonaní školenia podľa článku IV. bod 2.3. Zmluvy;
* zoznam dokumentácie v zmysle článku IV. 2.4.Zmluvy;
* správa z Nezávislého posúdenia bezpečnosti Nového systému podľa článku V. bod 1.2. Zmluvy;
1. Objednávateľ nie je povinný prevziať Dielo ani jeho časť, ak sa pri ich preberaní zistia Vady.
2. Objednávateľ nie je povinný akceptovať Dielo pokiaľ nebudú odstránené a potvrdené validáciou všetky nálezy z Nezávislého posúdenia bezpečnosti Nového sytsému v zmysle článku V. bod 1.2. Zmluvy.
3. Pravidlá uvedené v tomto článku sa vzťahujú aj na akékoľvek dodávky, plnenia a/alebo služby, ktoré sú súčasťou predmetu Zmluvy.

# Článok XIV.

# ZODPOVEDNOSŤ ZA VADY A ZÁRUKA

1. Zhotoviteľ zodpovedá za to, že Dielo bude zhotovené v súlade s podmienkami tejto Zmluvy, vrátane jej príloh, všeobecne záväznými právnymi predpismi a technickými normami, za jeho plnú funkčnosť a použiteľnosť na účel, na ktorý bolo zhotovené a že počas záručnej doby bude mať vlastnosti, dojednané v tejto Zmluve.
2. Zhotoviteľ zodpovedá za Vady, ktoré má Dielo alebo časť Diela v čase jeho odovzdania a prevzatia. Zhotoviteľ zodpovedá za Vady Diela vzniknuté aj po tomto čase, ak boli spôsobené porušením jeho povinností. Zhotoviteľ zodpovedá aj za Vady Diela v rozsahu trvania záruky za akosť podľa bodu 4 tohto článku.
3. Za Vady Diela sa pre účely odovzdania a prevzatia Diela alebo jeho časti považuje aj chýbajúca alebo neúplná dokumentácia, ktorú je Zhotoviteľ povinný predložiť podľa tejto Zmluvy a podmienok zhotovenia Diela.
4. Ak je na základe definovania Vady nevyhnutný zásah kvalifikovaného personálu, je zhotoviteľ povinný zabezpečiť jeho vyslanie do miesta plnenia.
5. Všetky náklady súvisiace s odstránením Vád znáša Zhotoviteľ.
6. V prípade, ak je Vada Diela neopraviteľná, a v jej dôsledku je funkčnosť Nového systému vážne poškodená alebo Nový systém nefunguje, zaväzuje sa Zhotoviteľ poskytnúť nové Dielo alebo jeho časť bez akýchkoľvek nárokov Zhotoviteľa.
7. Zhotoviteľ je povinný bez zbytočného odkladu odstrániť aj také Vady, ktorých vznik popiera, odstránenie ktorých však neznesie odklad. Úhrada nákladov, spojených s odstránením takýchto Vád, bude predmetom dohody medzi zmluvnými stranami.

# Článok XV.

**ZMLUVNÉ SANKCIE**

* + - 1. V prípade, ak Zhotoviteľ nedodrží termíny vykonania Diela podľa článku III. bod 2.1. až 2.3., Objednávateľ má právo uplatniť voči Zhotoviteľovi zmluvnú pokutu vo výške 0,1% z ceny tej časti Diela s ktorou je Zhotoviteľ omeškaní za každý, aj začatý deň omeškania.
			2. V prípade, ak Zhotoviteľ nedodrží termíny vykonania Diela podľa článku III. bod 2, t.j. neodovzdá Dielo ako celok v dohodnutom termíne, Objednávateľ má právo uplatniť voči Zhotoviteľovi zmluvnú pokutu vo výške 0,2% z ceny Diela za každý, aj začatý deň omeškania. To platí aj v prípade nedodania alebo oneskoreného dodania dokumentácie , ktoré sú potrebné na prevzatie alebo užívanie Diela alebo iných dokladov, ktoré je Zhotoviteľ povinný predložiť Objednávateľovi podľa Zmluvy.
			3. V prípade, ak Zhotoviteľ nedodrží termíny vykonania Diela podľa článku III. bod 2.2.3. v stanovenom limite 3 hodiny, Objednávateľ má právo uplatniť voči Zhotoviteľovi zmluvnú pokutu vo výške 5 000 EUR za každú, aj začatú hodinu omeškania.
			4. Zaplatením zmluvných pokút sa Zhotoviteľ nezbavuje povinnosti Dielo riadne vykonať.
			5. Uplatnením zmluvnej pokuty ani jej zaplatením nie je dotknutý nárok Objednávateľa na náhradu škody, pričom Objednávateľ má nárok na náhradu škody popri zmluvnej pokute.
			6. V prípade, že v dôsledku porušenia povinnosti Zhotoviteľa (napr. omeškaním Zhotoviteľa, porušením podmienok stanovených vo všeobecne záväzných právnych predpisoch alebo v rozhodnutiach príslušných orgánov verejnej správy) dôjde k právoplatnému uloženiu pokuty alebo k uloženiu inej peňažnej sankcie Objednávateľovi, je Objednávateľ oprávnený uplatniť voči Zhotoviteľovi nárok na náhradu škody vo výške takto uloženej pokuty alebo inej peňažnej sankcie a Zhotoviteľ je povinný takto spôsobenú škodu Objednávateľovi bezodkladne, najneskôr však do troch dní od doručenia výzvy Objednávateľa na zaplatenie nahradiť.

# Článok XVI.

# USTANOVENIA TÝKAJÚCE SA POVINNOSTÍ ZMLUVNÝCH STRÁN V OBLASTI KYBERNETICKEJ BEZPEČNOSTI

1. Objednávateľ ako prevádzkovateľ základnej služby podľa ust. § 3 písm. k) ZoKB, zaradený do registra prevádzkovateľov základných služieb v zmysle ust. § 17 ods. 2 písm. a) ZoKB, je podľa ust. § 19 ods. 2 ZoKB povinný uzatvoriť s dodávateľom na výkon činností, ktoré priamo súvisia s prevádzkou sietí a informačných systémov prevádzkovateľa základnej služby zmluvu o zabezpečení plnenia bezpečnostných opatrení a notifikačných povinností podľa ZoKB. Zmluvné strany sa dohodli, že táto zmluva o zabezpečení plnenia bezpečnostných opatrení a notifikačných povinností podľa ZoKB je obsiahnutá v tejto Zmluve.
2. V súlade s ust. § 8 Vyhlášky o bezpečnostných opatreniach, Objednávateľ na základe kategorizácie Nového systému (ako je definovaný v tejto zmluve) a na základe analýzy rizík činností, prác alebo služieb dodávaných Zhotoviteľom podľa tejto Zmluvy touto Zmluvou stanovuje nasledovné povinnosti Zhotoviteľa v oblasti kybernetickej bezpečnosti, najmä:
	* 1. Zhotoviteľ sa zaväzuje dodržiavať **bezpečnostné politiky** a **bezpečnostné opatrenia** špecifikované v Prílohe č. 5 tejto Zmluvy (ďalej len „**Bezpečnostné politiky a opatrenia na zabezpečenie kybernetickej bezpečnosti**“), v rozsahu činností tam uvedených, a svojím podpisom tejto Zmluvy vyjadruje s nimi svoj súhlas.
		2. Zhotoviteľ sa zaväzuje chrániť všetky informácie poskytnuté mu Objednávateľom v rámci plnenia tejto Zmluvy v rozsahu, spôsobom a za podmienok stanovených pre ochranu dôverných informácií v článku XI. bod 3 tejto Zmluvy (ďalej len „**Sprístupnené informácie**“).
		3. Zhotoviteľ sa zaväzuje bezodkladne informovať Objednávateľa o každej zmene v Zozname osôb s prístupom k informáciám a údajom Objednávateľa (ďalej len „**Oprávnená osoba Poskytovateľa**“), ktorý je Prílohou č. 6 tejto Zmluvy (ďalej tiež ako „**Zoznam osôb s prístupom k informáciám**“), a to najneskôr 5 dní pred uskutočnením tejto zmeny elektronickou formou vo formáte PDF doručenou elektronickou poštou na nasledovnú emailovú adresu Objednávateľa: *cybersec@eustream.sk*. Zhotoviteľ sa súčasne zaväzuje zabezpečiť a preukázateľne informovať Objednávateľa o podpise vyjadrenia o zachovávaní mlčanlivosti každou Oprávnenou osobou Zhotoviteľa po zmene Zoznamu oprávnených osôb v zmysle predchádzajúcej vety, a to minimálne v rovnakom rozsahu a za rovnakých podmienok ako je stanovené v Dohode o zachovávaní mlčanlivosti uzavretej medzi Zmluvnými stranami v súlade s článkom XI. bod 3.2. tejto Zmluvy.
		4. Zhotoviteľ v súvislosti s plnením a pre účely tejto Zmluvy bude využívať prístup do počítačovej siete Objednávateľa prostredníctvom siete Internet, a na tento účel sa Zhotoviteľ zaväzuje najneskôr v deň uzavretia tejto Zmluvy súčasne uzavrieť s Objednávateľom Zmluvu o pripojení externých subjektov podľa vzoru uvedeného v Prílohe č. 9 tejto Zmluvy.
		5. Zhotoviteľ sa zaväzuje v priebehu plnenia predmetu tejto Zmluvy umožniť Objednávateľovi kontrolu plnenia Zmluvy v priestoroch Zhotoviteľa, a to za podmienok a spôsobom dohodnutým v článku XVII. tejto Zmluvy.
		6. Zhotoviteľ môže poveriť vykonaním resp. poskytnutím služieb v rozsahu predmetu Zmluvy inú osobu (ďalej len „**Subdodávateľ**“) iba na základe predchádzajúceho písomného súhlasu Objednávateľa, a to za podmienok a spôsobom dohodnutým v článku X. tejto Zmluvy.
		7. Zhotoviteľ je počas celej doby plnenia predmetu tejto Zmluvy až do jej zániku (t.j. do splnenia predmetu Zmluvy) povinný informovať Objednávateľa o každom kybernetickom bezpečnostnom incidente a o všetkých skutočnostiach majúcich vplyv na zabezpečenie kybernetickej bezpečnosti spôsobom a v rozsahu stanovenom v Prílohe č. 5 tejto Zmluvy.
		8. Po ukončení účelu, pre ktorý boli Sprístupnené informácie odovzdané alebo po zániku tejto Zmluvy sa Zhotoviteľ zaväzuje po doručení písomnej žiadosti Objednávateľa bez zbytočného odkladu odovzdať všetky originálne hmotné nosiče Sprístupnených informácií v písomnej alebo elektronickej podobe, pričom zákonné povinnosti zmluvných strán týkajúce sa archivácie Sprístupnených informácií v súlade s právnymi predpismi týmto nie sú dotknuté. V prípade, že písomná žiadosť podľa predchádzajúcej vety nebude Zhotoviteľovi doručená v dobe deväťdesiatich (90) dní po zrušení účelu, pre ktorý boli Sprístupnené informácie poskytnuté alebo po zániku tejto Zmluvy, je Zhotoviteľ povinný originálne hmotné nosiče Sprístupnených informácií bezodkladne bezpečne zlikvidovať, ak nejde o prípady, v ktorých by likvidácia Sprístupnených informácií bola v rozpore so zákonom ustanovenou dobou uchovávania údajov alebo inou právnou povinnosťou ustanovenou Zhotoviteľovi všeobecne záväznými právnymi predpismi, od ktorých sa zmluvné strany Zhotoviteľovi odchýliť. Likvidáciou Sprístupnených informácií sa rozumie ich trvalé (ireverzibilné) vymazanie z ich fyzických nosičov alebo likvidácia samotných fyzických nosičov týchto informácií, a to vrátane všetkých existujúcich kópií. Ak Zhotoviteľovi vznikne povinnosť vrátiť alebo zlikvidovať Sprístupnené informácie, vráti alebo zlikviduje všetky Sprístupnené informácie, ako aj všetky deriváty vytvorené spracúvaním Sprístupnených informácií alebo na základe jeho výsledkov a zabezpečí, aby všetky Sprístupnené informácie, vrátane ich kópií, ktoré mu boli v súvislosti s touto Zmluvou poskytnuté alebo ktoré získal pri plnení tejto Zmluvy, boli vymazané zo všetkých sietí, informačných systémov a zariadení Zhotoviteľa. Zhotoviteľ na žiadosť Objednávateľa písomne potvrdí likvidáciu alebo vrátenie Sprístupnených informácií v ich plnom rozsahu, ktoré obsahuje dátum,  čas a spôsob ich likvidácie alebo vrátenia.
		9. Zhotoviteľ je povinný bezodkladne informovať Objednávateľa o všetkých dôležitých skutočnostiach, súvisiacich s plnením predmetu tejto Zmluvy, ktoré môžu ohroziť alebo obmedziť plnenie predmetu Zmluvy zo strany Zhotoviteľa, prípadne spôsobiť omeškanie plnenia predmetu tejto Zmluvy. Zhotoviteľ je tiež povinný bezodkladne informovať Objednávateľa o akýchkoľvek excesoch z riadneho plnenia tejto Zmluvy, najmä (no nielen) o okolnostiach týkajúcich sa závažného porušenia povinnosti Zhotoviteľa v zmysle tejto Zmluvy, ktoré môže mať vplyv na bezpečnosť sietí a informačných systémov Objednávateľa. Následky uvedených excesov a príčiny ich vzniku odstraňujú zmluvné strany spoločne prostredníctvom účinných ochranných alebo nápravných opatrení,
		10. Záväzok Zhotoviteľa udeliť, poskytnúť, previesť a/alebo postúpiť na Objednávateľa všetky potrebné licencie, práva alebo súhlasy nevyhnutné na zabezpečenie kontinuity prevádzkovania základnej služby Objednávateľa aj po ukončení tejto Zmluvy je upravený v článku XI. bod 4 Zmluvy.

# XVII.

#  AUDIT KYBERNETICKEJ BEZPEČNOSTI

## Objednávateľ má právo vykonať u  Zhotoviteľ kontrolu plnenia Zmluvy a dodržiavania záväzkov vyplývajúcich z tejto Zmluvy a požiadaviek právnych predpisov zameraných na zabezpečenie kybernetickej bezpečnosti v zmysle ZoKB (ďalej len “audit”). V prípade, ak Objednávateľ nevykoná audit sám, môže vykonaním auditu poveriť tretiu stranu, ktorá bude zaviazaná povinnosťou mlčanlivosti v rozsahu, v akom je k mlčanlivosti zaviazaný Objednávateľ. Zhotoviteľ poskytne Objednávateľovi všetky potrebné informácie a podklady na preukázanie súladu s požiadavkami ZoKB a Vyhláškou o bezpečnostných opatreniach, ako aj preukázanie súladu s touto Zmluvou (ďalej len „Relevantná dokumentácia“). Audit je vykonávaný podľa potreby Objednávateľa, inak spravidla raz za rok, ak sa Zmluvné strany nedohodnú inak.

## V priebehu auditu poskytuje Zhotoviteľ Objednávateľovi alebo Objednávateľom poverenému audítorovi náležitú súčinnosť, najmä:

1. Relevantnú dokumentáciu, najmä (nie však výlučne) interné smernice a iné relevantné predpisy, komunikáciu medzi Objednávateľom a Zhotoviteľom zaznamenanú podľa tejto zmluvy, zmluvy medzi Zhotoviteľom a Subdodávateľmi a iné podklady preukazujúce riadne plnenie požiadaviek vyplývajúcich z príslušných právnych predpisov a tejto Zmluvy,
2. ďalšie informácie vyžiadané Objednávateľom a týkajúce sa plnenia predmetu tejto Zmluvy Zhotoviteľom, a to bez zbytočného odkladu, najneskôr však do 5 pracovných dní od doručenia žiadosti Objednávateľa,
3. zodpovedajúce priestory a inú primeranú podporu počas vykonávania auditu, pokiaľ to Objednávateľ požaduje,
4. na žiadosť sprostredkovaný prístup pre Objednávateľa do všetkých informačných systémov a sietí Zhotoviteľa alebo Subdodávateľa, ktoré súvisia s povinnosťami Zhotoviteľa uvedenými v tejto Zmluve, alebo v ktorých sú spracovávané, prenášané alebo ukladané údaje Objednávateľa. Sprostredkovaný prístup pre Objednávateľa sa vykonáva za prítomnosti určeného zamestnanca Zhotoviteľa alebo Subdodávateľa. Za sprostredkovaný prístup pre Objednávateľa sa nepovažuje samostatný prístup Objednávateľa a povinné poskytnutie prístupových údajov pre Objednávateľa.

## Audit u Zhotoviteľa alebo Subdodávateľa, ktorý musí byť oznámený s dostatočným časovým predstihom, nesmie neprimerane zasahovať do činností Zhotoviteľa alebo Subdodávateľa. Objednávateľ sa zaväzuje zachovávať mlčanlivosť o všetkých skutočnostiach zistených počas auditu okrem informácií potrebných na uplatňovanie práv Objednávateľa voči Zhotoviteľovi alebo Subdodávateľovi, prípadne v rozsahu potrebnom na uplatňovanie práv Objednávateľa voči tretím stranám (napríklad voči štátnym orgánom).

## Náklady, ktoré v súvislosti s auditom vzniknú Objednávateľovi, znáša Objednávateľ, ak tieto náklady nie sú spojené s porušením povinnosti zo strany Zhotoviteľa. Náklady, ktoré v súvislosti s auditom vzniknú Zhotoviteľovi, znáša Zhotoviteľ.

# XVIII.

# UKONČENIE ZMLUVY

1. **Ukončenie Zmluvy odstúpením od Zmluvy**
	1. Každá zo Zmluvných strán má právo odstúpiť od Zmluvy v prípadoch výslovne stanovených touto Zmluvou alebo Obchodným zákonníkom, najmä však v prípade ak Zmluvná strana podstatne poruší svoje zmluvné povinnosti.
	2. Porušenie Zmluvy, ak nie je v Zmluve špecifikované inak, sa považuje za podstatné, ak Zmluvná strana porušujúca Zmluvu vedela v čase uzavretia Zmluvy alebo v tomto čase bolo rozumné predvídať s prihliadnutím na účel Zmluvy, ktorý vyplynul z jej obsahu alebo z okolností, za ktorých bola Zmluva uzavretá, že druhá Zmluvná strana nebude mať záujem na plnení povinností pri takomto porušení Zmluvy. Pri pochybnostiach sa predpokladá, že porušenie Zmluvy nie je podstatné.
	3. Nevykonanie prác a/alebo dodávok Zhotoviteľom v rozsahu a/alebo v termíne, ako je dohodnuté v tejto Zmluve, sa považuje za podstatné porušenie Zmluvy.
	4. Odstúpenie od Zmluvy sa musí vykonať písomne a musí byť doručené druhej Zmluvnej strane. Odstúpenie od Zmluvy nadobúda právne účinky dňom doručenia oznámenia o odstúpení od Zmluvy druhej Zmluvnej strane a týmto dňom zároveň Zmluva zaniká.
	5. V prípade, ak jedna zo Zmluvných strán odstúpi od časti Zmluvy, odstupujúca Zmluvná strana musí výslovne uviesť, že odstupuje len od časti Zmluvy, pričom je povinná špecifikovať tú časť Zmluvy, ktorá sa týka odstúpenia.
	6. Objednávateľ je oprávnený odstúpiť od Zmluvy aj ohľadne časti plnenia, pri ktorom nenastalo omeškanie, alebo ohľadne čiastkového plnenia, ktoré už bolo prijaté alebo sa má uskutočniť až v budúcnosti, ak táto časť plnenia alebo toto čiastkové plnenie nemá vzhľadom na svoju povahu pre Objednávateľa hospodársky význam bez zvyšku plnenia, pri ktorom nastalo omeškanie, alebo neplnenie záväzku ako celku znamená podstatné porušenie Zmluvy.
	7. Zmluvné strany sa dohodli, že v prípade odstúpenia od Zmluvy ako celku Objednávateľom si Zmluvné strany navzájom vrátia všetky poskytnuté plnenia a platby. Ak nie je možné plnenie vrátiť Zhotoviteľovi, uhradí Objednávateľ Zhotoviteľovi za príslušné plnenie iba sumu, o ktorú sa Objednávateľ takýmto plnením obohatil s ohľadom na mieru rozpracovanosti takého plnenia; bez ohľadu na uvedené, Zhotoviteľ nemá nárok na žiadnu odplatu za také plnenie, ktoré nemá pre Objednávateľa vzhľadom na svoju povahu hospodársky význam.
	8. Odstúpenie od Zmluvy sa nedotýka nárokov na náhradu škody vzniknutej porušením tejto Zmluvy, nárokov na zaplatenie zmluvných pokút, ani zmluvných ustanovení týkajúcich sa voľby práva, riešenia sporov medzi Zmluvnými stranami a iných ustanovení, ktoré podľa prejavenej vôle strán alebo vzhľadom na svoju povahu majú trvať aj po ukončení tejto Zmluvy.
2. **Okolnosti vylučujúce zodpovednosť**
	1. Za okolnosti vylučujúce zodpovednosť sa považuje prekážka, ktorá nastala nezávisle od vôle povinnej strany a bráni jej v splnení jej povinnosti, ak nemožno rozumne predpokladať, že by povinná strana túto prekážku alebo jej následky odvrátila alebo prekonala, a ďalej, že by v čase vzniku záväzku túto prekážku predvídala.
	2. Zodpovednosť nevylučuje prekážka, ktorá vznikla až v čase, keď povinná strana bola v omeškaní s plnením svojej povinnosti, alebo vznikla z jej hospodárskych pomerov.
	3. Zmluvná strana nenesie zodpovednosť za nesplnenie svojich povinností, vyplývajúcich zo Zmluvy, ak preukáže, že:
		* + - nesplnenie nastalo následkom mimoriadnych nepredvídateľných a neodvrátiteľných udalostí,
				- prekážky ani ich následky nebolo možné v čase uzatvárania Zmluvy predvídať, a
				- prekážkam ani ich následkom sa nedalo zabrániť, vyhnúť ani ich prekonať.
	4. Medzi nepredvídateľné a neodvrátiteľné prekážky nepatria tie, ktoré boli spôsobené neudelením úradných povolení, licencií alebo podobných oprávnení povinnej strane.
	5. Zmluvná strana, ktorá porušuje svoju povinnosť alebo ktorá s prihliadnutím na všetky okolnosti má vedieť, že poruší svoju povinnosť zo záväzkového vzťahu, je povinná oznámiť druhej Zmluvnej strane povahu a dôsledky prekážky, ktorá jej bráni alebo bude brániť v plnení povinnosti. Správa sa musí podať bez zbytočného odkladu po tom, čo sa povinná strana o prekážke dozvedela alebo pri náležitej starostlivosti mohla dozvedieť. Nesplnenie oznamovacej povinnosti zaväzuje povinnú stranu nahradiť škodu, ktorej sa mohlo včasným oznámením predísť.
	6. Účinky okolností vylučujúcich zodpovednosť sú obmedzené iba na dobu, pokiaľ trvá prekážka, s ktorou sú tieto účinky spojené.
	7. Okolnosti vylučujúce zodpovednosť oslobodzujú povinnú stranu od povinnosti uhradiť škodu, zmluvnú pokutu a iné zmluvne dohodnuté sankcie.
	8. O dobu trvania okolností vylučujúcich zodpovednosť sa predlžuje čas plnenia tak, aby bol pre oprávnenú stranu prijateľný. Počas tejto doby sa odopiera oprávnenej strane právo, ak existovalo, na odstúpenie od Zmluvy.
	9. Ak okolnosti vylučujúce zodpovednosť trvajú dlhšie ako 6 mesiacov, ktorákoľvek zo Zmluvných strán je oprávnená jednostranne od Zmluvy odstúpiť.
3. **Uplatňované právo a riešenie sporov**
	1. Táto Zmluva, ako aj práva a povinnosti z nej vyplývajúce, vrátane posudzovania jej platnosti ako aj následkov jej prípadnej neplatnosti, sa riadia a budú vykladané na základe a v súlade s právnym poriadkom Slovenskej republiky. Zmluvné strany týmto zároveň vylučujú aplikáciu akýchkoľvek a všetkých kolíznych noriem upravených v právnych predpisoch a v dvojstranných a/alebo viacstranných medzinárodných zmluvách a/alebo dohodách, ktoré sú súčasťou právneho poriadku Slovenskej republiky.
	2. Právne vzťahy, ktoré nie sú v Zmluve bližšie upravené, sa riadia ustanoveniami Obchodného zákonníka.
	3. Zmluvné strany sa dohodli, že všetky spory vyplývajúce z tejto Zmluvy alebo v súvislosti s ňou budú riešené vzájomnou dohodou Zmluvných strán. V prípade, že nedôjde k dohode, budú spory s konečnou platnosťou rozhodnuté príslušným súdom v Slovenskej republike.

# Článok XIX.

# ZÁVEREČNÉ USTANOVENIA

1. **Platnosť a účinnosť Zmluvy**
	1. Táto Zmluva je vyhotovená v slovenskom jazyku.
	2. Táto Zmluva nadobúda platnosť a účinnosť podpisom oboch Zmluvných strán.
	3. Všetky doterajšie dohody Zmluvných strán, ústne aj písomné, týkajúce sa predmetu plnenia Zmluvy a jej ďalších podmienok, sú plne nahradené Zmluvou, ktorá predstavuje úplnú dohodu Zmluvných strán o právach a povinnostiach v zmysle Zmluvy.
2. **Poradie dôležitosti dokumentov**

Zmluvné strany sa dohodli, že ak vzniknú akékoľvek pochybnosti ohľadne súladu medzi textom Zmluvy a prílohami Zmluvy alebo akýmikoľvek dokumentmi, na ktoré sa táto Zmluva odvoláva, budú Zmluvné strany pri výklade Zmluvy, ako aj práv a povinností z nej vyplývajúcich, prihliadať na dôležitosť jednotlivých dokumentov podľa nasledovného poradia:

1. základný text Zmluvy (t.j. bez príloh); 2. Technická a funkčná špecifikácia podľa prílohy č. 1 Zmluvy, 3.schválený KNR; 4. ostatné prílohy Zmluvy; 5. ostatné relevantné dokumenty.

1. **Neúčinné ustanovenia**
	1. V prípade, ak sa akékoľvek ustanovenie tejto Zmluvy stane v akomkoľvek ohľade neplatným, nezákonným alebo nevymáhateľným, nebude tým žiadnym spôsobom dotknutá, alebo porušená platnosť, zákonnosť alebo vymáhateľnosť ostatných ustanovení Zmluvy.
	2. V prípade, ak sa akékoľvek ustanovenia tejto Zmluvy stanú neplatnými (napríklad z dôvodu zmeny všeobecne záväzných právnych predpisov), zaväzujú sa Zmluvné strany neplatné časti tejto Zmluvy nahradiť novými ustanoveniami, ktoré budú v súlade s platnými všeobecne záväznými právnymi predpismi, a ktoré budú svojim obsahom najbližšie účelu, ktorý Zmluvné strany touto Zmluvou sledovali. Do tej doby sa Zmluvné strany budú v tejto časti riadiť ustanoveniami príslušných všeobecne záväzných právnych predpisov.
2. **Písomná forma**
	1. Táto Zmluva je vyhotovená v písomnej forme, v štyroch originálnych rovnopisoch, pričom každý z účastníkov prevzal dva originálne rovnopisy Zmluvy.
	2. Meniť alebo dopĺňať túto Zmluvu je možné len po vzájomnej dohode oboch Zmluvných strán.
	3. Meniť alebo dopĺňať túto Zmluvu je možné len písomne, a to vo forme dodatkov k tejto Zmluve. Dodatky k tejto Zmluve musia byť očíslované a musia byť riadne podpísané osobami oprávnenými konať v mene Zmluvných strán. Uzavretie dodatku k tejto Zmluve prostredníctvom prostriedkov elektronickej komunikácie je vylúčené.
3. **Postúpenie práv a pohľadávok**

Zmluvné strany sa dohodli, že postúpenie pohľadávok a/alebo akýchkoľvek práv, vyplývajúcich z tejto Zmluvy, bez predchádzajúcej písomnej dohody s druhou Zmluvnou stranou tejto Zmluvy je vylúčené.

1. **Solidárne práva a záväzky**
	1. V prípade ak na strane Zhotoviteľa uzavrelo Zmluvy viacero spoločností, Zmluvné strany sa dohodli, že voči Objednávateľovi budú tieto spoločnosti konať a vystupovať nasledovne:
	2. Zo všetkých práv a záväzkov Zhotoviteľa z tejto Zmluvy vyplývajúcich a/alebo s touto Zmluvou súvisiacich, sú spoločnosti vystupujúce na strane Zhotoviteľa oprávnené a zaviazané spoločne a nerozdielne (solidárne práva a solidárne záväzky).
	3. Objednávateľ je oprávnený požadovať plnenie záväzkov Zhotoviteľa od ktorejkoľvek zo spoločností vystupujúcej na strane Zhotoviteľa.
	4. Zmluvné strany sa dohodli, že za Zhotoviteľa (spoločnosti vystupujúce na strane Zhotoviteľa bude práva Zhotoviteľa voči Objednávateľovi uplatňovať iba jedna zo spoločností vystupujúcich na strane Zhotoviteľa, a to výlučne spoločnosť ........................
	5. Zmluvné strany sa dohodli, že výlučne spoločnosť ......................bude oprávnená vystaviť príslušnú faktúru a požadovať jej zaplatenie v mene Zhotoviteľa.
	6. Spoločnosti vystupujúce na strane Zhotoviteľa zároveň potvrdzujú, že za účelom plnenia tejto zmluvy uzavreli medzi sebou Zmluvu o združení. Kópiu Zmluvy o združení je Zhotoviteľ povinný predložiť Objednávateľovi do 10 dní od podpisu tejto zmluvy.
2. **Prílohy**

Zmluvné strany prehlasujú, že podpisom tejto Zmluvy prevzali aj nasledovné prílohy, ktoré sú neoddeliteľnou súčasťou tejto Zmluvy:

Príloha č. 1 Funkčná a technická špecifikácia

Príloha č. 2 Cenová špecifikácia

Príloha č. 3 Zoznam subdodávateľov

Príloha č. 4 Vzor KNR

Príloha č. 5 Bezpečnostné politiky a opatrenia na zabezpečenie kybernetickej bezpečnosti

Príloha č. 6 Zoznam osôb s prístupom k informáciám

Príloha č. 7 Dohoda o zachovaní mlčanlivosti

Príloha č. 8 Zmluva o pripojení externých subjektov

Príloha č. 9 Zoznam Podporného softvéru Zhotoviteľa

Príloha č. 10 Zoznam Podporného softvéru Objednávateľa

|  |  |
| --- | --- |
| V Bratislave, dňa:  | V ............., dňa:  |
| Objednávateľ: | Zhotoviteľ: |
|  |  |
|  |  |